title: Σύσταση του Συμβουλίου, της 10ης Ιουλίου 2012 , σχετικά με το εθνικό πρόγραμμα μεταρρυθμίσεων της Σλοβενίας για το 2012 και τη διατύπωση γνώμης του Συμβουλίου σχετικά με το πρόγραμμα σταθερότητας της Σλοβενίας για την περίοδο 2012-2015

text:
               24.7.2012

               EL

               Επίσημη Εφημερίδα της Ευρωπαϊκής Ένωσης

               C 219/77

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 10ης Ιουλίου 2012
   σχετικά με το εθνικό πρόγραμμα μεταρρυθμίσεων της Σλοβενίας για το 2012 και τη διατύπωση γνώμης του Συμβουλίου σχετικά με το πρόγραμμα σταθερότητας της Σλοβενίας για την περίοδο 2012-2015
   2012/C 219/23
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 5 παράγραφος 2,
   Έχοντας υπόψη τον κανονισμό (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των μακροοικονομικών ανισορροπιών (2), και ιδίως το άρθρο 6 παράγραφος 1,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Μετά από διαβούλευση με την οικονομική και δημοσιονομική επιτροπή,
   Εκτιμώντας τα ακόλουθα:

               (1)

               Στις 26 Μαρτίου 2010 το Ευρωπαϊκό Συμβούλιο συμφώνησε με την πρόταση της Ευρωπαϊκής Επιτροπής για τη δρομολόγηση της στρατηγικής «Ευρώπη 2020», μιας νέας στρατηγικής για την ανάπτυξη και την απασχόληση, η οποία, βασιζόμενη σε καλύτερο συντονισμό των οικονομικών πολιτικών, θα εστιάζεται σε νευραλγικούς τομείς στους οποίους απαιτείται δράση ώστε να ενισχυθεί το δυναμικό βιώσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010 το Συμβούλιο εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και στις 21 Οκτωβρίου 2010 εξέδωσε απόφαση σχετικά με τις κατευθυντήριες γραμμές των πολιτικών απασχόλησης των κρατών μελών (3), οι οποίες από κοινού αποτελούν τις «ολοκληρωμένες κατευθυντήριες γραμμές». Ζητήθηκε από τα κράτη μέλη να λαμβάνουν υπόψη τις ολοκληρωμένες κατευθυντήριες γραμμές στις οικονομικές τους πολιτικές και στις πολιτικές για την απασχόληση.

               (3)

               Στις 12 Ιουλίου 2011 το Συμβούλιο εξέδωσε σύσταση (4) σχετικά με το εθνικό πρόγραμμα μεταρρυθμίσεων της Σλοβενίας για το 2011 και διατύπωσε τη γνώμη του σχετικά με το επικαιροποιημένο πρόγραμμα σταθερότητας της Σλοβενίας για την περίοδο 2011-2014.

               (4)

               Στις 23 Νοεμβρίου 2011 η Επιτροπή ενέκρινε τη δεύτερη ετήσια επισκόπηση της ανάπτυξης, σηματοδοτώντας την έναρξη του δεύτερου Ευρωπαϊκού Εξαμήνου εκ των προτέρων και ολοκληρωμένου συντονισμού πολιτικής, το οποίο εντάσσεται στη στρατηγική «Ευρώπη 2020». Στις 14 Φεβρουαρίου 2012 η Επιτροπή, βάσει του κανονισμού (ΕΕ) 1176/2011, εξέδωσε την έκθεση του μηχανισμού επαγρύπνησης, στην οποία η Σλοβενία συγκαταλέγεται στα κράτη μέλη τα οποία θα έπρεπε να υποβληθούν σε εμπεριστατωμένη επισκόπηση.

               (5)

               Την 1η Δεκεμβρίου 2011 το Συμβούλιο εξέδωσε συμπεράσματα ζητώντας από την επιτροπή κοινωνικής προστασίας να υποβάλει, σε συνεργασία με την επιτροπή απασχόλησης και τις λοιπές επιτροπές, τις απόψεις της σχετικά με τις ενέργειες που συνιστώνται στο πλαίσιο του κύκλου πολιτικής «Ευρώπη 2020». Οι απόψεις αυτές αποτελούν μέρος της γνώμης της επιτροπής απασχόλησης.

               (6)

               Το Ευρωπαϊκό Κοινοβούλιο έχει συμμετάσχει δεόντως στο Ευρωπαϊκό Εξάμηνο, σύμφωνα με τον κανονισμό (ΕΚ) αριθ. 1466/97, και, στις 15 Φεβρουαρίου 2012, ενέκρινε ψήφισμα σχετικά με την απασχόληση και τις κοινωνικές πτυχές στην ετήσια επισκόπηση της ανάπτυξης 2012 και ψήφισμα σχετικά με τη συμβολή στην ετήσια επισκόπηση της ανάπτυξης 2012.

               (7)

               Στις 2 Μαρτίου 2012 το Ευρωπαϊκό Συμβούλιο ενέκρινε τις προτεραιότητες για την εξασφάλιση δημοσιονομικής σταθερότητας, δημοσιονομικής εξυγίανσης και δράσης για την ενίσχυση της ανάπτυξης. Υπογράμμισε την ανάγκη να επιδιωχθεί διαφοροποιημένη και ευνοϊκή για την ανάπτυξη δημοσιονομική εξυγίανση, να αποκατασταθεί η υπό κανονικούς όρους χορήγηση δανείων προς την οικονομία, να υποστηριχθεί η ανάπτυξη και η ανταγωνιστικότητα, να καταπολεμηθεί η ανεργία και οι κοινωνικές επιπτώσεις της κρίσης και να εκσυγχρονιστεί η δημόσια διοίκηση.

               (8)

               Στις 2 Μαρτίου 2012 το Ευρωπαϊκό Συμβούλιο κάλεσε επίσης τα κράτη μέλη που συμμετέχουν στο σύμφωνο για το ευρώ + να υποβάλουν εγκαίρως τις δεσμεύσεις τους, προκειμένου να περιληφθούν στα οικεία προγράμματα σταθερότητας ή σύγκλισης και στα εθνικά τους προγράμματα μεταρρυθμίσεων.

               (9)

               Στις 26 Απριλίου 2012 η Σλοβενία υπέβαλε το οικείο πρόγραμμα σταθερότητας που καλύπτει την περίοδο 2012-2015 και, στις 13 Απριλίου 2012, το εθνικό της πρόγραμμα μεταρρυθμίσεων για το 2012. Για να ληφθεί υπόψη η αλληλεξάρτησή τους, τα δύο προγράμματα αξιολογήθηκαν ταυτοχρόνως. Η Επιτροπή αξιολόγησε επίσης, σε εμπεριστατωμένη επισκόπηση βάσει του άρθρου 5 του κανονισμού (ΕΕ) αριθ. 1176/2011, κατά πόσον η Σλοβενία πλήττεται από μακροοικονομικές ανισορροπίες. Η Επιτροπή κατέληξε στο συμπέρασμα, στην εμπεριστατωμένη επισκόπησή της, ότι η Σλοβενία εμφανίζει εσωτερικές ανισορροπίες οι οποίες επηρεάζουν κυρίως, τους ισολογισμούς στον τομέα των επιχειρήσεων και την τραπεζική σταθερότητα. Αυτές οι εσωτερικές ανισορροπίες και όλες οι δυνάμει εξωτερικές ανισορροπίες θα πρέπει να παρακολουθούνται εκ του σύνεγγυς και να προβάλλονται στις εκτιμήσεις που γίνονται στο πλαίσιο της οικονομικής πολιτικής, ούτως ώστε να μειωθεί ο κίνδυνος δυσμενών επιπτώσεων στη λειτουργία της οικονομίας. Η ανακεφαλαιοποίηση και η πώληση της μεγαλύτερης τράπεζας της χώρας και η σαφής δέσμευση διόρθωσης του υπερβολικού ελλείμματος έως το 2013 αποτελούν δύο σημαντικά και καθοριστικά στοιχεία της προβλεπόμενης αντιμετώπισης. Ο κίνδυνος υπερβολικών ανισορροπιών μπορεί να ελαχιστοποιηθεί με ταχεία και πλήρη εφαρμογή σε αυτούς τους τομείς.

               (10)

               Βάσει της αξιολόγησης του προγράμματος σταθερότητας σύμφωνα με τον κανονισμό (ΕΚ) αριθ. 1466/97, το Συμβούλιο είναι της γνώμης ότι το μακροοικονομικό σενάριο που στηρίζει τις δημοσιονομικές προβλέψεις του προγράμματος είναι αισιόδοξο σε σύγκριση με τις εαρινές προβλέψεις του 2012 της Επιτροπής. Ο στόχος της δημοσιονομικής στρατηγικής που περιγράφεται στο πρόγραμμα σταθερότητας είναι να μειωθεί το έλλειμμα γενικής κυβέρνησης κάτω του 3 % του ΑΕΠ το 2013, προθεσμία που ορίσθηκε από το Συμβούλιο, και να επιδιωχθεί στη συνέχεια περαιτέρω μείωση του ελλείμματος ούτως ώστε να επιτευχθεί πλήρως ο μεσοπρόθεσμος δημοσιονομικός στόχος της Σλοβενίας μέχρι το 2015. Ο μεσοπρόθεσμος δημοσιονομικός στόχος συνίσταται στην επίτευξη ισοσκελισμένης θέσης σε διαρθρωτικούς όρους, παρόμοια με το προηγούμενο πρόγραμμα σταθερότητας, αλλά δεν μπορεί να θεωρηθεί κατάλληλος σύμφωνα με τις διατάξεις του συμφώνου Σταθερότητας και Ανάπτυξης επειδή, βάσει των σημερινών πολιτικών και προβλέψεων, δεν εξασφαλίζει επαρκώς ταχεία πρόοδο προς τη μακροπρόθεσμη διατηρησιμότητα.
               Υπάρχει κίνδυνος το έλλειμμα να εξελιχθεί χειρότερα από τα προβλεπόμενα, λόγω i) έλλειψης εξειδίκευσης των προβλεπόμενων μέτρων, ειδικότερα για την περίοδο 2014-15· ii) ιστορικού υπερβάσεων στις τρέχουσες πρωτογενείς δαπάνες· iii) χαμηλότερων εσόδων δεδομένου του σχετικά αισιόδοξου μακροοικονομικού σεναρίου και της αβεβαιότητας σχετικά με τον αντίκτυπο των πρόσφατων φορολογικών μέτρων· και iv) ενδεχόμενων συμπληρωματικών ενεργειών στήριξης κεφαλαίου και κατάπτωσης εγγυήσεων. Βάσει του (εκ νέου υπολογισθέντος) διαρθρωτικού ισοζυγίου (5), η μέση ετήσια δημοσιονομική προσπάθεια για την περίοδο 2010-2013, προβλέπεται να ανέλθει σχεδόν στο 1 % του ΑΕΠ, ελαφρώς άνω του ποσοστού που συνέστησε το Συμβούλιο. Εντούτοις, οι εαρινές προβλέψεις του 2012 της Επιτροπής συνεπάγονται ότι το 2013 θα πρέπει να καταβληθεί συμπληρωματική προσπάθεια για να υπάρξει συμμόρφωση με τη σύσταση καθ’ όλη την περίοδο της διόρθωσης. Μετά την προβλεπόμενη διόρθωση του υπερβολικού ελλείμματος, ο ετήσιος ρυθμός προόδου προς τον μεσοπρόθεσμο δημοσιονομικό στόχο του 2015 είναι σύμφωνος με την τιμή αναφοράς του 0,5 % που καθορίζεται στο σύμφωνο σταθερότητας και ανάπτυξης αλλά κατώτερος αυτού του ποσοστού το 2014, ενώ ο ρυθμός αύξησης των δημοσίων δαπανών, λαμβανομένων υπόψη μέτρων διακριτικής ευχέρειας στο σκέλος των εσόδων, είναι σύμφωνος με τις τιμές αναφοράς για τις δαπάνες που προβλέπει το σύμφωνο σταθερότητας και ανάπτυξης για αμφότερα τα έτη· ως εκ τούτου η πορεία προσαρμογής του προγράμματος σταθερότητας για την επίτευξη του μεσοπρόθεσμου δημοσιονομικού στόχου μπορεί να θεωρηθεί σε γενικές γραμμές επαρκής. Λαμβάνοντας υπόψη τους προαναφερόμενους στόχους, η πρόοδος προς τον μεσοπρόθεσμο δημοσιονομικό στόχο θα μπορούσε να ήταν βραδύτερη από την ενδεδειγμένη και κατά τα δύο έτη.
               Από περίπου 48 % του ΑΕΠ το 2011, το ακαθάριστο χρέος της γενικής κυβέρνησης προβλέπεται στο πρόγραμμα σταθερότητας να ανέλθει μέχρι το 2013 σε 53 % (παραμένοντας τοιουτοτρόπως χαμηλότερο της τιμής αναφοράς του 60 % του ΑΕΠ, κατά τη Συνθήκη) προτού μειωθεί ελαφρά μέχρι το τέλος της περιόδου που καλύπτει το πρόγραμμα. Οι προβλέψεις αναφορικά με το χρέος ενδέχεται να χρειασθεί να διορθωθούν προς τα άνω λόγω της προαναφερόμενης πιθανότητας υψηλότερων ελλειμμάτων και μεγαλύτερων προσαρμογών αποθεμάτων-ροών. Το μεσοπρόθεσμο δημοσιονομικό πλαίσιο της Σλοβενίας και ο κανόνας για τις δαπάνες παραμένουν μη επαρκώς δεσμευτικά και δεν εστιάζονται επαρκώς στην επίτευξη του μεσοπρόθεσμου δημοσιονομικού στόχου και στην εξασφάλιση της μακροπρόθεσμης βιωσιμότητας.

               (11)

               Η κυβέρνηση δεν ήταν μέχρι τώρα σε θέση να επιφέρει συστημικές αλλαγές στο σύστημα συνταξιοδότησης, λόγω της δωδεκάμηνης αναστολής της νομοθεσίας μετά το αρνητικό αποτέλεσμα του δημοψηφίσματος του Ιουνίου 2011 σχετικά με προηγούμενη μεταρρύθμιση του συνταξιοδοτικού συστήματος. Ωστόσο, τα βραχυπρόθεσμα μέτρα περιορισμού του κόστους παρατάθηκαν και ενισχύθηκαν τον Δεκέμβριο του 2011 και τον Μάιο του 2012. Αυτά τα προσωρινά μέτρα, μολονότι σημαντικά και επωφελή βραχυπρόθεσμα, είναι σαφώς ανεπαρκή για να αντιμετωπίσουν τη μακροπρόθεσμη πρόκληση. Η κυβέρνηση προβλέπει μια νέα μεταρρύθμιση των συντάξεων που θα εφαρμοστεί στο τέλος του 2013, η οποία θα βασίζεται σε σύστημα πολλαπλών πυλώνων και σε αύξηση της πραγματικής ηλικίας συνταξιοδότησης. Παρόλο που δεν παρέχονται περισσότερες λεπτομέρειες, ο βαθμός φιλοδοξίας αυτών των σχεδίων φαίνεται μέτριος. Δεδομένου του μεγέθους της πρόκλησης, απαιτείται γενική μεταρρύθμιση που θα προσφέρει λύσεις στα ακόλουθα ζητήματα: χαμηλή νόμιμη ηλικία συνταξιοδότησης, διαφορές στη νόμιμη ηλικία συνταξιοδότησης μεταξύ ανδρών και γυναικών, μεγάλες δυνατότητες πρόωρης συνταξιοδότησης και γενναιόδωρες ρυθμίσεις για την τιμαριθμική αναπροσαρμογή των συντάξεων. Μέχρι σήμερα, δεν έχουν εφαρμοστεί συγκεκριμένα μέτρα για να αυξηθεί το ποσοστό απασχόλησης των εργαζομένων μεγαλύτερης ηλικίας, παρόλο που οι κατευθυντήριες γραμμές για την εφαρμογή ενεργών μέτρων πολιτικής για την αγορά εργασίας για την περίοδο 2012-2015 και το σχέδιο του 2012 για την εφαρμογή ενεργών μέτρων πολιτικής για την απασχόληση θεωρούν τους άνεργους μεγαλύτερης ηλικίας ως συγκεκριμένη ομάδα στόχο.

               (12)

               Η κατάσταση στον τραπεζικό τομέα της Σλοβενίας σήμερα φαίνεται να δημιουργεί ακόμα περισσότερες προκλήσεις απ’ ό,τι την εποχή που διενεργήθηκε η αξιολόγηση του 2011. Οι απώλειες του τομέα για όλο το 2011 ήταν σημαντικές, και, όσον αφορά τις προοπτικές, η επιβράδυνση της οικονομίας θα συνεπάγεται και άλλες ζημίες επί δανείων, καθώς περισσότερες εταιρείες θα αντιμετωπίσουν προβλήματα στην εξυπηρέτηση του χρέους. Τα μέτρα που έχουν θεσπιστεί ή ανακοινωθεί μέχρι σήμερα δεν είναι επαρκή, δεδομένου του μεγέθους της πρόκλησης. Η επείγουσα δεύτερη ανακεφαλαιοποίηση της μεγαλύτερης τράπεζας (NLB) τελεί ακόμη υπό διαπραγμάτευση με ιδιωτικούς και διεθνείς επενδυτές. Η νέα κυβέρνηση τόνισε την πρόθεσή της να μειώσει τον αριθμό μετοχών που κατέχει σε μεγάλες τράπεζες σε δεσμεύουσα μειοψηφία. Πρέπει να διευκρινιστεί η διάρθρωση της σχέσης μεταξύ του μακροπρόθεσμου στόχου και της άμεσης και πιεστικής ανάγκης για νέα κεφάλαια, όπου, σε τελική ανάλυση, το κράτος ως ιδιοκτήτης κατά πλειοψηφία φέρει αναμφίβολα το βάρος της ευθύνης. Μια σαφής στρατηγική ιδιωτικοποιήσεων υποστηριζόμενη από έγκαιρες εισροές κεφαλαίων για την κάλυψη των ζημιών, η εγγύηση καλής διακυβέρνησης και η επαγγελματική και αποπολιτικοποιημένη διαχείριση θα ενίσχυαν την αξιοπιστία αυτής της πολιτικής και της ενδεχόμενης πώλησης αυτών των τραπεζών.

               (13)

               Το περασμένο έτος δεν υποβλήθηκαν συγκεκριμένες προτάσεις για τη μείωση των ασυμμετριών μεταξύ της προστασίας που χορηγήθηκε σε εργαζόμενους με συμβάσεις αορίστου και ορισμένου χρόνου, αντίστοιχα. Οι διαπραγματεύσεις με τους κοινωνικούς εταίρους για τον νόμο για τις εργασιακές σχέσεις άρχισαν το 2011 αλλά δεν έχει επιτευχθεί συμφωνία ούτε έχουν εγκριθεί τροποποιήσεις. Στο εθνικό πρόγραμμα μεταρρυθμίσεων σημειώνονται ορισμένα μέτρα για την αύξηση της ευελιξίας με ασφάλεια και την αντιμετώπιση της κατάτμησης, αλλά δεν προβλέπεται χρονοδιάγραμμα για τη θέσπισή τους. Η πρόσφατα θεσπισθείσα πράξη για την ισορροπία των δημόσιων οικονομικών καθιερώνει σημαντικά υψηλότερα τέλη (τέλη παραχώρησης) για τη «φοιτητική εργασία», προκειμένου να μειώσει την ελκυστικότητα αυτής της αγοράς εργασίας, αλλά δεν προβλέπονται σήμερα συμπληρωματικά μέτρα.

               (14)

               Η ανταπόκριση του συστήματος εκπαίδευσης και κατάρτισης στις ανάγκες της αγοράς εργασίας παραμένει ανεπαρκής, παρόλο που επί του παρόντος εισάγονται υπηρεσίες επαγγελματικού προσανατολισμού σ’ όλο τον κύκλο της εκπαίδευσης και καταβάλλονται προσπάθειες για την παροχή πληροφοριών σχετικά με μελλοντικά επαγγέλματα. Δεν έχουν ληφθεί συγκεκριμένα μέτρα για τη δημιουργία συστήματος που να προβλέπει τη ζήτηση της αγοράς εργασίας. Δρομολογήθηκαν ορισμένα σχέδια τα οποία συγχρηματοδοτούνται από το ΕΚΤ για την προώθηση επαγγελμάτων με μεγάλη ζήτηση στην αγορά εργασίας. Τα μέτρα αυτά είναι σημαντικά αλλά δεν αποτελούν στο σύνολό τους τη δέουσα απάντηση στην πρόκληση. Η αξιολόγηση από εξωτερικούς εμπειρογνώμονες της συνολικής αποδοτικότητας των δημόσιων υπηρεσιών απασχόλησης στη Σλοβενία δεν είναι ακόμα διαθέσιμη.

               (15)

               Παρά τις νομοθετικές αλλαγές τον Απρίλιο του 2011 για τη μετατροπή του Γραφείου Προστασίας του Ανταγωνισμού σε ανεξάρτητο οργανισμό από την 1η Ιανουαρίου 2012, το Γραφείο αυτό δεν είναι ακόμα ανεξάρτητο, δεδομένου ότι πρέπει να τηρηθούν πρώτα διάφορες διαδικαστικές προϋποθέσεις. Επιπλέον, το 2011 οι πόροι του Γραφείου μειώθηκαν. Οι εξελίξεις αυτές επηρεάζουν την ικανότητά του να επεκτείνει τις δράσεις εφαρμογής της νομοθεσίας και να προσθέσει θεσμικό βάρος στις προσπάθειες μεταρρύθμισης που προωθούν τον ανταγωνισμό. Μόλις ολοκληρώθηκε μια μελέτη για την απορρύθμιση επαγγελμάτων, αλλά τα συγκεκριμένα πολιτικά μέτρα στον τομέα αυτόν παραμένουν ασαφή. Γενικότερα, ορισμένες πτυχές του νομικού πλαισίου για την εγκατάσταση των παρόχων υπηρεσιών μπορεί να θέσουν ζητήματα συμβατότητας με την οδηγία 2006/123 ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά (6). Το συνολικό επιχειρηματικό περιβάλλον χαρακτηρίζεται από αδυναμίες που εμποδίζουν τους εγχώριους και τους αλλοδαπούς επενδυτές και παρακωλύουν την ταχεία εξυγίανση των τραπεζικών ισολογισμών, όπως η άμεση και έμμεση ανάμειξη του κράτους στην οικονομία και οι φιλικές προς τον οφειλέτη και ορισμένες φορές προβληματικές διαδικασίες αφερεγγυότητας. Τέλος, λόγω της αυξανόμενης σημασίας της Σλοβενίας ως χώρας διέλευσης για τις ροές ηλεκτρικής ενέργειας, το εθνικό δίκτυο μεταφοράς αρχίζει να πάσχει από συμφόρηση.

               (16)

               Μετά από σημαντική επιλεκτική αύξηση των μισθών τον Μάρτιο του 2010, ο ελάχιστος μισθός ως ποσοστό του μέσου μισθού ήταν ο υψηλότερος στην ΕΕ το 2011, παρά το γεγονός ότι ο ελάχιστος μισθός βρίσκεται λίγο κάτω από το όριο της φτώχειας. Η αναπροσαρμογή κατά τα επόμενα δύο έτη κατέληξε σε περαιτέρω ονομαστική αύξηση ύψους 4 %. Αυτές οι εξελίξεις μειώνουν την ανταγωνιστικότητα βιομηχανιών με υψηλή ένταση εργασίας και επιδεινώνουν τη διαρθρωτική ανεργία.

               (17)

               Η Σλοβενία ανέλαβε ορισμένες δεσμεύσεις βάσει του συμφώνου για το ευρώ +. Αυτές οι δεσμεύσεις, και η εφαρμογή των δεσμεύσεων που παρουσιάστηκαν το 2011, αφορούν την προώθηση της απασχόλησης, τη βελτίωση της ανταγωνιστικότητας, την αύξηση της διατηρησιμότητας των δημόσιων οικονομικών και την ενίσχυση της δημοσιονομικής σταθερότητας. Η Επιτροπή αξιολόγησε την εφαρμογή των δεσμεύσεων βάσει του συμφώνου για το ευρώ +. Τα αποτελέσματα της αξιολόγησης αυτής ελήφθησαν υπόψη στις συστάσεις.

               (18)

               Στο πλαίσιο του Ευρωπαϊκού Εξαμήνου, η Επιτροπή προέβη σε σφαιρική ανάλυση της οικονομικής πολιτικής της Σλοβενίας. Αξιολόγησε το πρόγραμμα σταθερότητας και το εθνικό πρόγραμμα μεταρρυθμίσεων και παρουσίασε εμπεριστατωμένη επισκόπηση. Έχει λάβει υπόψη, όχι μόνο τη σημασία των εγγράφων αυτών για μια διατηρήσιμη δημοσιονομική και κοινωνικοοικονομική πολιτική στη Σλοβενία, αλλά και τη συμμόρφωσή τους με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της Ένωσης, με συνεισφορές από το επίπεδο της ΕΕ κατά τη διαμόρφωση των μελλοντικών εθνικών αποφάσεων. Οι συστάσεις που διατυπώνει στο πλαίσιο του Ευρωπαϊκού Εξαμήνου αντικατοπτρίζονται στις συστάσεις 1 έως 7 κατωτέρω.

               (19)

               Βάσει αυτής της αξιολόγησης, το Συμβούλιο εξέτασε το πρόγραμμα σταθερότητας της Σλοβενίας και η γνώμη του (7) αντικατοπτρίζεται ειδικότερα στη σύσταση 1 κατωτέρω.

               (20)

               Βάσει της εμπεριστατωμένης επισκόπησης της Επιτροπής και της αξιολόγησης αυτής, το Συμβούλιο εξέτασε το εθνικό πρόγραμμα μεταρρυθμίσεων της Σλοβενίας και το πρόγραμμα σταθερότητας της Σλοβενίας. Οι συστάσεις του, κατ’ εφαρμογή του άρθρου 6 του κανονισμού (ΕΕ) αριθ. 1176/2011, αποτυπώνονται, ειδικότερα, στις συστάσεις 3, 6 και 7 κατωτέρω,

         ΣΥΝΙΣΤΑ στη Σλοβενία να αναλάβει δράση κατά την περίοδο 2012-2013 προκειμένου:

               1.

               Να εκτελέσει τον προϋπολογισμό του 2012, και να ενισχύσει τη δημοσιονομική στρατηγική για το 2013 με επαρκώς εξειδικευμένα διαρθρωτικά μέτρα, όντας έτοιμη να λάβει συμπληρωματικά μέτρα ούτως ώστε να εξασφαλιστούν η διόρθωση του υπερβολικού ελλείμματος κατά διατηρήσιμο τρόπο εντός του 2013 και η υλοποίηση της προσπάθειας διαρθρωτικής προσαρμογής που προβλέπεται στις συστάσεις που εξέδωσε το Συμβούλιο στο πλαίσιο της διαδικασίας υπερβολικού ελλείμματος. Εν συνεχεία, να καταβάλει την κατάλληλη προσπάθεια διαρθρωτικής προσαρμογής για να σημειώσει ικανοποιητική πρόοδο προς την κατεύθυνση του ενδεδειγμένου μεσοπρόθεσμου δημοσιονομικού στόχου, συμπεριλαμβανομένης της εκπλήρωσης της τιμής αναφοράς για τις δαπάνες. Να ενισχύσει το μεσοπρόθεσμο δημοσιονομικό πλαίσιο, συμπεριλαμβανομένου του κανόνα για τις δαπάνες, καθιστώντας το πιο δεσμευτικό και διαφανές.

               2.

               Να λάβει επείγοντα μέτρα που αποβλέπουν στη διασφάλιση της μακροπρόθεσμης βιωσιμότητας του συνταξιοδοτικού συστήματος, διαφυλάττοντας συγχρόνως την επάρκεια των συντάξεων, μέσω i) της εξίσωσης της νόμιμης ηλικίας συνταξιοδότησης ανδρών και γυναικών· ii) της αύξησης της νόμιμης ηλικίας συνταξιοδότησης, μεταξύ άλλων συνδέοντας τη νόμιμη ηλικία συνταξιοδότησης με το προσδόκιμο ζωής. iii) της μείωσης των δυνατοτήτων πρόωρης συνταξιοδότησης και iv) της αναθεώρησης του συστήματος τιμαριθμικής αναπροσαρμογής των συντάξεων. Να αυξήσει το ποσοστό απασχόλησης των μεγαλύτερης ηλικίας εργαζομένων, αναπτύσσοντας περαιτέρω ενεργητικές πολιτικές για την αγορά εργασίας και μέτρα για τη διά βίου μάθηση.

               3.

               Να λάβει τα απαραίτητα μέτρα για τη δημιουργία επαρκών κεφαλαιακών αποθεμάτων ασφαλείας στον τραπεζικό τομέα και να υποστηρίξει σθεναρά την εξυγίανση των ισολογισμών ώστε να μπορεί να ξαναρχίσει η δέουσα χορήγηση δανείων σε παραγωγικές δραστηριότητες. Να επιτύχει αυτόνομη επαλήθευση από τρίτο των συστηματικά διεξαγόμενων εκτιμήσεων των σημαντικών τραπεζών όσον αφορά την αντοχή τους σε απώλειες από δάνεια.

               4.

               Να προσαρμόσει τη νομοθεσία για την προστασία της απασχόλησης όσον αφορά τις συμβάσεις αορίστου χρόνου για να μειωθεί η κατάτμηση της αγοράς εργασίας, σε διαβούλευση με τους κοινωνικούς εταίρους και σύμφωνα με τις εθνικές πρακτικές. Να αντιμετωπίσει καλύτερα την παράλληλη αγορά εργασίας που δημιουργείται μέσω της φοιτητικής εργασίας.

               5.

               Να βελτιώσει την αντιστοίχιση των δεξιοτήτων με τη ζήτηση της αγοράς εργασίας, ιδίως για τους εργαζομένους χαμηλής ειδίκευσης και τους αποφοίτους της τριτοβάθμιας εκπαίδευσης και να εξακολουθήσει τις μεταρρυθμίσεις στην επαγγελματική εκπαίδευση και κατάρτιση.

               6.

               Να λάβει περαιτέρω μέτρα για να ενισχύσει το άνοιγμα της αγοράς και να επιταχύνει την αναδιοργάνωση των επαγγελματικών υπηρεσιών. Να βελτιώσει το επιχειρηματικό περιβάλλον με i) την εφαρμογή της μεταρρύθμισης του Γραφείου Προστασίας του Ανταγωνισμού, ii) τη δημιουργία πλαισίου για τις κρατικές επιχειρήσεις εξασφαλίζοντας διαχείριση σύμφωνη με τις συνθήκες της αγοράς και υψηλά πρότυπα εταιρικής διακυβέρνησης και iii) τη βελτίωση των διαδικασιών πτώχευσης, ιδίως από την άποψη του χρόνου και της αποτελεσματικότητας.

               7.

               Μετά από διαβούλευση με τους κοινωνικούς εταίρους και σύμφωνα με τις εθνικές πρακτικές, να εξασφαλίσει ότι η αύξηση των μισθών, συμπεριλαμβανομένης της προσαρμογής του ελάχιστου μισθού, τονώνει την ανταγωνιστικότητα και τη δημιουργία θέσεων απασχόλησης.

      Βρυξέλλες, 10 Ιουλίου 2012.

            Για το Συμβούλιο

            Ο Πρόεδρος

         Β. ΣΙΑΡΛΉ

      (1)  ΕΕ L 209 της 2.8.1997, σ. 1.

      (2)  ΕΕ L 306 της 23.11.2011, σ. 25.

      (3)  Εξακολουθεί να ισχύει για το 2012 δυνάμει της απόφασης 2012/238/ΕΕ του Συμβουλίου, της 26ης Απριλίου 2012, σχετικά με τις κατευθυντήριες γραμμές για τις πολιτικές απασχόλησης των κρατών μελών (ΕΕ L 119 της 4.5.2012, σ. 47).

      (4)  ΕΕ L 217 της 23.7.2011, σ. 1.

      (5)  Κυκλικά προσαρμοσμένο αποτέλεσμα μείον έκτακτα και προσωρινά μέτρα, όπως υπολογίσθηκε από τις υπηρεσίες της Επιτροπής βάσει των στοιχείων που παρασχέθηκαν στο πρόγραμμα, σύμφωνα με την από κοινού συμφωνηθείσα μεθοδολογία.

      (6)  ΕΕ L 376 της 27.12.2006, σ. 36.

      (7)  Σύμφωνα με το άρθρο 5 παράγραφος 2 του κανονισμού (ΕΚ) αριθ. 1466/97.


				|

		52012DC0306

			Σύσταση ΣΥΣΤΑΣΗΣ ΤΟΥ ΣΥΜΒΟΥΛΙΟΥ σχετικά με το εθνικό πρόγραμμα μεταρρυθμίσεων της Αυστρίας για το 2012 και τη διατύπωση γνώμης του Συμβουλίου σχετικά με το πρόγραμμα σταθερότητας της Αυστρίας για την περίοδο 2011-2016 /* COM/2012/0306 final */

			   	Σύσταση
ΣΥΣΤΑΣΗΣ
ΤΟΥ ΣΥΜΒΟΥΛΙΟΥ
σχετικά
με το εθνικό
πρόγραμμα
μεταρρυθμίσεων
της Αυστρίας
για το 2012
και τη
διατύπωση
γνώμης του
Συμβουλίου
σχετικά με το
πρόγραμμα
σταθερότητας
της Αυστρίας
για την περίοδο
2011-2016
ΤΟ ΣΥΜΒΟΥΛΙΟ
ΤΗΣ ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης, και
ιδίως το άρθρο 121
παράγραφος 2
και το άρθρο 148
παράγραφος 4,
Έχοντας
υπόψη τον
κανονισμό (ΕΚ)
αριθ. 1466/97 του
Συμβουλίου,
της 7ης Ιουλίου 1997,
για την
ενίσχυση της
εποπτείας της δημοσιονομικής
κατάστασης και
την εποπτεία
και το
συντονισμό των
οικονομικών
πολιτικών[1], και
ιδίως το άρθρο 5
παράγραφος 2,
Έχοντας
υπόψη τη
σύσταση της
Ευρωπαϊκής
Επιτροπής[2],
Έχοντας
υπόψη τα
ψηφίσματα του
Ευρωπαϊκού
Κοινοβουλίου[3],
Έχοντας
υπόψη τα
συμπεράσματα
του Ευρωπαϊκού
Συμβουλίου,
Έχοντας
υπόψη τη γνώμη
της Επιτροπής
Απασχόλησης,
Μετά από
διαβούλευση με
την Οικονομική
και Δημοσιονομική
Επιτροπή,
Εκτιμώντας
τα ακόλουθα:
(1)       Στις 26
Μαρτίου 2010, το
Ευρωπαϊκό
Συμβούλιο
συμφώνησε με
την πρόταση
της Ευρωπαϊκής
Επιτροπής για
τη δρομολόγηση
της στρατηγικής
«Ευρώπη 2020», μιας
νέας
στρατηγικής
για την
ανάπτυξη και
την απασχόληση,
η οποία,
βασιζόμενη
στον
μεγαλύτερο συντονισμό
των
οικονομικών
πολιτικών, θα
εστιαστεί σε
νευραλγικούς
τομείς στους
οποίους απαιτείται
δράση ώστε να
ενισχυθεί το
δυναμικό
διατηρήσιμης
ανάπτυξης και
ανταγωνιστικότητας
της Ευρώπης.
(2)       Στις 13
Ιουλίου 2010, το
Συμβούλιο
εξέδωσε
σύσταση
σχετικά με
τους γενικούς
προσανατολισμούς
της
οικονομικής
πολιτικής των
κρατών μελών
και της Ένωσης (2010
έως 2014) και, στις 21
Οκτωβρίου 2010,
εξέδωσε
απόφαση
σχετικά με τις
κατευθυντήριες
γραμμές των
πολιτικών
απασχόλησης
των κρατών μελών[4], οι
οποίες από
κοινού
αποτελούν τις
«ολοκληρωμένες
κατευθυντήριες
γραμμές». Τα
κράτη μέλη
κλήθηκαν να
λαμβάνουν υπόψη
τις
ολοκληρωμένες
κατευθυντήριες
γραμμές στις
οικονομικές
τους πολιτικές
και στις
πολιτικές για
την
απασχόληση.
(3)       Στις 12
Ιουλίου 2011, το
Συμβούλιο
εξέδωσε
σύσταση
σχετικά με το
εθνικό
πρόγραμμα
μεταρρυθμίσεων
της Αυστρίας
για το 2011 και
διατύπωσε τη
γνώμη του
σχετικά με το
επικαιροποιημένο
πρόγραμμα
σταθερότητας
της Αυστρίας
για την
περίοδο 2011-2014.
(4)       Στις 23
Νοεμβρίου 2011, η
Επιτροπή
ενέκρινε τη
δεύτερη Ετήσια
επισκόπηση της
ανάπτυξης,
σηματοδοτώντας
την έναρξη του
δεύτερου
Ευρωπαϊκού
Εξαμήνου εκ
των προτέρων
και
ολοκληρωμένου
συντονισμού
πολιτικής, το
οποίο
εντάσσεται στη
στρατηγική «Ευρώπη
2020». Στις 14
Φεβρουαρίου 2012, η
Επιτροπή,
βάσει του
κανονισμού (ΕΕ)
αριθ. 1176/2011, εξέδωσε
την έκθεση του
μηχανισμού
επαγρύπνησης[5], στην
οποία η Αυστρία
δεν
προσδιορίζεται
ως ένα από τα
κράτη μέλη τα
οποία θα
έπρεπε να
υποβληθούν σε
εμπεριστατωμένη
επισκόπηση.
(5)       Στις 2
Μαρτίου 2012, το
Ευρωπαϊκό
Συμβούλιο
ενέκρινε τις
προτεραιότητες
για την
εξασφάλιση
χρηματοπιστωτικής
σταθερότητας,
δημοσιονομικής
εξυγίανσης και
μέτρων για την
τόνωση της
ανάπτυξης.
Υπογράμμισε
την ανάγκη να
επιδιωχθεί
διαφοροποιημένη
και ευνοϊκή
για την
ανάπτυξη
δημοσιονομική
εξυγίανση, να
αποκατασταθεί
η υπό
κανονικούς όρους
χορήγηση
δανείων προς
την οικονομία,
να υποστηριχθεί
η ανάπτυξη και
η
ανταγωνιστικότητα,
να
καταπολεμηθεί η
ανεργία και οι
κοινωνικές
επιπτώσεις της
κρίσης και να
εκσυγχρονιστεί
η δημόσια
διοίκηση.
(6)       Στις 2
Μαρτίου 2012, το
Ευρωπαϊκό
Συμβούλιο
κάλεσε επίσης
τα κράτη μέλη
που
συμμετέχουν
στο Σύμφωνο
για το Ευρώ+ να
υποβάλουν
εγκαίρως τις
δεσμεύσεις
τους ώστε να
περιληφθούν
στα
προγράμματα
σταθερότητας ή
σύγκλισης και
στα εθνικά
τους
προγράμματα
μεταρρυθμίσεων.
(7)       Στις 24
Απριλίου 2012, η
Αυστρία
υπέβαλε το
εθνικό της
πρόγραμμα
σταθερότητας
του 2012, που
καλύπτει την
περίοδο 2011-2016, και,
στις 25 Απριλίου 2012,
υπέβαλε το
εθνικό της
πρόγραμμα
μεταρρυθμίσεων
για το 2012. Για να
ληφθεί υπόψη η
μεταξύ τους
αλληλεξάρτηση,
τα δύο
προγράμματα
αξιολογήθηκαν
συγχρόνως.
(8)                   Βάσει
της
αξιολόγησης
του
προγράμματος
σταθερότητας
του 2012 σύμφωνα με
τον κανονισμό
(ΕΚ) αριθ. 1466/97 του
Συμβουλίου, το
Συμβούλιο
είναι της
γνώμης ότι το
μακροοικονομικό
σενάριο, στο
οποίο στηρίζονται
οι
δημοσιονομικές
προβλέψεις του
προγράμματος,
είναι
επιφυλακτικό
για τα έτη 2012 και 2013.
Για την
περίοδο 2014-2016, το
σενάριο
γίνεται
περισσότερο
αισιόδοξο,
προβλέποντας
μέση αύξηση
του ΑΕΠ 2,1%,
ποσοστό
σταθερά
ανώτερο από
τις τρέχουσες
εκτιμήσεις για
τη δυνητική
ανάπτυξη. Ο
στόχος της
δημοσιονομικής
στρατηγικής
που περιγράφεται
στο πρόγραμμα
είναι η
διόρθωση του
υπερβολικού
ελλείμματος
μέχρι το 2013 και η
επίτευξη του
μεσοπρόθεσμου
δημοσιονομικού
στόχου (ΜΔΣ)
μέχρι το 2016. Το
πρόγραμμα έχει
μεταβάλει τον
ΜΔΣ από στόχο
για
ισοσκελισμένο
προϋπολογισμό
καθ’ όλο τον
κύκλο οικονομικής
δραστηριότητας
σε διαρθρωτικό
έλλειμμα 0,45% του
ΑΕΠ, γεγονός
που αντανακλά
επαρκώς τις
απαιτήσεις του
Συμφώνου
Σταθερότητας
και Ανάπτυξης.
Η προβλεπόμενη
διόρθωση του
υπερβολικού
ελλείμματος
είναι σύμφωνη
με τη διορία
που τέθηκε στη
σύσταση την
οποία εξέδωσε
το Συμβούλιο
τον Δεκέμβριο
του 2009 στο
πλαίσιο της
διαδικασίας
υπερβολικού
ελλείμματος.
Παρόλα αυτά,
βάσει του (εκ
νέου
υπολογισθέντος)
διαρθρωτικού
δημοσιονομικού
αποτελέσματος[6], η μέση
ετήσια
δημοσιονομική
προσπάθεια
ύψους 0,5% του ΑΕΠ
που έχει
προγραμματιστεί
για την
περίοδο 2011-2013
είναι
χαμηλότερη από
την προσπάθεια
0,75% του ΑΕΠ που
συνέστησε το
Συμβούλιο. Η
σχεδιαζόμενη
διαρθρωτική
πρόοδος προς
την κατεύθυνση
του ΜΔΣ είναι
επαρκής κατά
το 2015, αλλά
χαμηλότερη από
την
καθοριζόμενη
στο Σύμφωνο
Σταθερότητας
και Ανάπτυξης
τιμή αναφοράς 0,5%
του ΑΕΠ
ετησίως κατά
τα έτη 2014 και 2016.
Εντούτοις, την
περίοδο 2014-2015, ο
σχεδιαζόμενος
ρυθμός αύξησης
των κρατικών
δαπανών,
λαμβανομένων
υπόψη των κατά
διακριτική ευχέρεια
μέτρων στο
σκέλος των
εσόδων,
συμμορφώνεται
με την τιμή
αναφοράς για
τις δαπάνες η
οποία καθορίζεται
στο Σύμφωνο
Σταθερότητας
και Ανάπτυξης.
Πάντως, οι
δημοσιονομικοί
στόχοι
υπόκεινται σε
κινδύνους,
τόσο στο
σκέλος των
εσόδων όσο και
στο σκέλος των
δαπανών.
Παραδείγματος
χάρη, ο
δημοσιονομικός
αντίκτυπος
ορισμένων
μέτρων δεν
είναι εύκολο
να εκτιμηθεί
με
αριθμητικούς
όρους λόγω της
εξάρτησης από
τον βαθμό
ατομικής
ανταπόκρισης.
Οι
λεπτομέρειες του
φόρου επί των
χρηματοοικονομικών
συναλλαγών δεν
είναι γνωστές
επί του
παρόντος,
διότι η σχετική
νομοθεσία δεν
έχει
αποφασισθεί
ακόμη. Οι
σχεδιαζόμενες
περικοπές
δαπανών σε
επίπεδο
κατώτερο του
εθνικού δεν προσδιορίζονται.
Το πρόγραμμα
προβλέπει ότι
ο λόγος του
χρέους προς το
ΑΕΠ, ο οποίος
ανήλθε σε 72,2% στα
τέλη του 2011, θα
προσεγγίσει τη
μέγιστη τιμή
του 75,3% το 2013 και,
ακολούθως, θα
ελαττωθεί
σταδιακά σε 70,6%
το 2016. Σε ό,τι
αφορά την τιμή
αναφοράς για
τη μείωση του χρέους
με βάση το
Σύμφωνο
Σταθερότητας
και Ανάπτυξης,
η Αυστρία θα
διέλθει
μεταβατική
περίοδο κατά
τα έτη 2014-2016, και ο
σχεδιασμός που
παρουσιάζεται
στο πρόγραμμα
αναμένεται να
διασφαλίσει
επαρκή πρόοδο
ενόψει της
συμμόρφωσης με
την τιμή
αναφοράς για
τη μείωση του
χρέους. Παρόλα
αυτά, η
πρόβλεψη αυτή
υπόκειται σε
κινδύνους λόγω
του ογκούμενου
χρέους των
επιχειρήσεων
κρατικής
ιδιοκτησίας,
το οποίο
ταξινομείται
εκτός του
τομέα της
γενικής κυβέρνησης,
καθώς και λόγω
της
ενδεχόμενης
πρόσθετης
επιβάρυνσης σε
περίπτωση
παροχής
κρατικής στήριξης
στον τραπεζικό
τομέα.
(9)       Χάρη
στη θέσπιση
της πλέον
πρόσφατης
δέσμης μέτρων
δημοσιονομικής
εξυγίανσης, η
Αυστρία έχει
τεθεί σε
τροχιά που θα
την οδηγήσει
σε πιο
διατηρήσιμα
δημόσια
οικονομικά.
Εντούτοις, τα
μέτρα που
περιλαμβάνονται
στη δέσμη δεν
προβλέπουν
σημαντικό
εξορθολογισμό
των δημοσιονομικών
σχέσεων μεταξύ
της
ομοσπονδιακής,
της περιφερειακής
και της
τοπικής
βαθμίδας
διακυβέρνησης,
οι οποίες θεωρείται
ευρέως ότι
αποτελούν
μείζον πεδίο
δυνητικών
οικονομιών.
Καταρχήν
συμφωνία
επετεύχθη μεταξύ
της
ομοσπονδιακής
και των
περιφερειακών
κυβερνήσεων
σχετικά με τη
συγκρότηση
κεντρικού συστήματος
χρηματοδότησης
της
ιατροφαρμακευτικής
περίθαλψης,
αλλά οι σχετικές
λεπτομέρειες
δεν έχουν
αποτελέσει
ακόμη αντικείμενο
διαπραγμάτευσης.

(10)     Με
στόχο την
αύξηση της
πραγματικής
ηλικίας συνταξιοδότησης,
η Αυστρία
έθεσε σε ισχύ
μεταρρυθμίσεις
με τις οποίες
επιδιώκεται κυρίως
να περιορισθεί
η πρόσβαση στο
καθεστώς αναπηρικών
συντάξεων. Δεν
έχει
διευθετηθεί το
ζήτημα της
επίσπευσης της
εναρμόνισης
της εκ του
νόμου
προβλεπόμενης
ηλικίας
συνταξιοδότησης
η οποία ισχύει,
αφενός, για
τους άνδρες
και, αφετέρου,
για τις
γυναίκες,
μέτρο που επί
του παρόντος
προβλέπεται να
τεθεί σε
εφαρμογή κατά
την περίοδο 2024-2033. Η
απασχολησιμότητα
των
μεγαλύτερης
ηλικίας εργαζομένων
και η
καλλιέργεια
νοοτροπίας
ενεργού γήρανσης
στους κόλπους
των
επιχειρήσεων
πρέπει να
προωθηθούν
περαιτέρω. Τα προταθέντα
μέτρα
ενδέχεται να
μην είναι
αρκετά μεγαλεπήβολα,
ώστε να
οδηγήσουν σε
ουσιαστική αύξηση
της
πραγματικής
ηλικίας
συνταξιοδότησης.

(11)     Οι
επιδόσεις της
αγοράς
εργασίας της
Αυστρίας υπήρξαν
πολύ καλές,
πράγμα που
πιστοποιείται
από το
χαμηλότερο ποσοστό
ανεργίας στην
ΕΕ κατά τα έτη 2010
και 2011. Ωστόσο, το
εργατικό
δυναμικό της
χώρας προβλέπεται
να αρχίσει να
συρρικνώνεται
από το 2020 και
μετά. Ως εκ
τούτου, η
Αυστρία θα
πρέπει να
καταβάλει προσπάθειες
για την πλήρη
αξιοποίηση των
δυνατοτήτων
που προσφέρει
ο πληθυσμός
εργάσιμης
ηλικίας, μέσω
της
αντιμετώπισης
των
προβλημάτων
του χαμηλού
ποσοστού
απασχόλησης
των
εργαζομένων
μεγαλύτερης
ηλικίας, της
εκτεταμένης
υπαγωγής σε
καθεστώτα
πρόωρης
συνταξιοδότησης
και αναπηρικής
σύνταξης, της
υψηλής επιβάρυνσης
των
εισοδημάτων
από εργασία
υπό τη μορφή
φόρων και
εισφορών
κοινωνικής
ασφάλισης και
του σχετικά
υψηλού βαθμού
συγκέντρωσης
των γυναικών
στη
χαμηλόμισθη
και τη μερική
απασχόληση.
Εξάλλου, οι
δυνατότητες
των ατόμων με
μεταναστευτικό
ιστορικό δεν
αξιοποιούνται
πλήρως, λόγω
των χαμηλών
εκπαιδευτικών
τους
αποτελεσμάτων
ή των
δυσχερειών που
σχετίζονται με
την αναγνώριση
δεξιοτήτων οι
οποίες έχουν
αποκτηθεί στο
εξωτερικό. Τα
εκπαιδευτικά
αποτελέσματα,
όπως αποτυπώνονται
στα
αποτελέσματα
της PISA, υπολείπονται
του μέσου όρου
της ΕΕ, ενώ η
επίδραση της
κοινωνικοοικονομικής
προέλευσης στα
εκπαιδευτικά αποτελέσματα
είναι
ιδιαίτερα
υψηλή. Ο
σταθερά αυξανόμενος
αριθμός
σπουδαστών,
λόγω της
υψηλής εισερχόμενης
κινητικότητας
(«πανεπιστήμιο
για τις μάζες»)
και τα μεγάλα
ποσοστά
εγκατάλειψης
των σπουδών (40 %
περίπου)
εξακολουθούν
να αποτελούν
τις σημαντικότερες
προκλήσεις,
μαζί με τη
σημαντική
ανεπάρκεια της
χρηματοδότησης.

(12)     Η
Αυστρία
κατέχει
ευνοϊκή θέση
από την άποψη
της
ανταγωνιστικότητας
και της
παραγωγικότητας.
Παρόλα αυτά,
αντιμετωπίζει
σχετικές διαρθρωτικές
αδυναμίες σε
διάφορους
τομείς, οι
οποίες
ενδέχεται να
βλάψουν το
μακροπρόθεσμο
αναπτυξιακό
της δυναμικό. Ο
ανταγωνισμός
στον τομέα των υπηρεσιών
δεν υπήρξε έως
τώρα ιδιαίτερα
ευνοϊκός για
την τόνωση της
εγχώριας
ζήτησης. Δεν
έχουν ληφθεί
μέτρα για την
αντιμετώπιση
των υψηλών
τιμών
πρόσβασης στα
δίκτυα και της
στρεβλωτικής
συμπεριφοράς
των κατεστημένων
επιχειρήσεων
(με συνέπεια
την παρεμπόδιση
της εισόδου στην
αγορά, του
ανταγωνισμού
και της
καινοτομίας).
Εξακολουθούν
να υφίστανται
αδικαιολόγητοι
περιορισμοί
στα ελεύθερα
επαγγέλματα·
ειδικότερα, ο αριθμός
των νομοθετικά
ρυθμιζόμενων
επαγγελμάτων
που η Αυστρία
έχει
κοινοποιήσει
στην Επιτροπή
υπερβαίνει
κατά πολύ τον
μέσο όρο της ΕΕ.
Επιβάλλεται
μια αξιολόγηση
της
αναγκαιότητας
και της
αναλογικότητας
των
κανονιστικών
ρυθμίσεων που
διέπουν τα
επαγγέλματα
αυτά. Δεν έχει
καταγραφεί
χειροπιαστή
πρόοδος όσον
αφορά τη
δέσμευση της
Αυστρίας να
ενισχύσει την
ομοσπονδιακή
αρχή
ανταγωνισμού.
Η οδηγία
σχετικά με τις
υπηρεσίες
τέθηκε εν
τέλει σε
εφαρμογή, με τη
θέσπιση ενός
νόμου
«οριζόντιου
χαρακτήρα» και
με ορισμένες
μεταβολές της
νομοθεσίας που
ισχύει σε
επίπεδο
επαρχίας, όπως
το Συμβούλιο
συνέστησε το 2011.
(13)     Ο
χρηματοπιστωτικός
τομέας της
Αυστρίας
αντιμετωπίζει
ιδιαίτερες
προκλήσεις
λόγω της
υψηλής έκθεσης
των αυστριακών
τραπεζών στις
χώρες της
Κεντρικής,
Ανατολικής και
Νοτιοανατολικής
Ευρώπης, δεδομένου
ότι σε αρκετές
από τις
οικονομίες
αυτές είναι
πιθανό να
συνεχίζεται η
χειροτέρευση
της ποιότητας
των περιουσιακών
στοιχείων. Οι
αποφάσεις επί
του πρακτέου
οι οποίες
έχουν
διασυνοριακές
επιπτώσεις
πρέπει να
λαμβάνονται
μετά από
ανταλλαγή
πληροφοριών και
σε συντονισμό
με τους φορείς
εποπτείας των
χωρών
υποδοχής. Οι
αρχές πρέπει,
επίσης, να
εξακολουθήσουν
να παρακολουθούν
επισταμένως
και να
αναδιαρθρώνουν
τις τράπεζες
οι οποίες
έλαβαν κρατική
στήριξη,
πράγμα που
ισχύει ιδίως
για τα
πιστωτικά
ιδρύματα που
εθνικοποιήθηκαν.
(14)     Η
Αυστρία έχει
αναλάβει σειρά
δεσμεύσεων στο
πλαίσιο του
Συμφώνου για
το Ευρώ+. Οι
δεσμεύσεις αυτές,
καθώς και η
υλοποίηση των
δεσμεύσεων που
υποβλήθηκαν το
2011, αφορούν την
τόνωση της
απασχόλησης,
τη βελτίωση της
ανταγωνιστικότητας
και την
ενίσχυση της
διατηρησιμότητας
των δημόσιων
οικονομικών. Η
Επιτροπή
αξιολόγησε την
υλοποίηση των
δεσμεύσεων του
Συμφώνου για
το Ευρώ+. Τα
πορίσματα της
αξιολόγησης
αυτής έχουν
ληφθεί υπόψη
στις
συστάσεις.
(15)     Στο
πλαίσιο του
Ευρωπαϊκού
Εξαμήνου, η
Επιτροπή πραγματοποίησε
ολοκληρωμένη
ανάλυση της
οικονομικής
πολιτικής της
Αυστρίας.
Αξιολόγησε το
πρόγραμμα
σταθερότητας
και το εθνικό
πρόγραμμα
μεταρρυθμίσεων.
Η Επιτροπή
έλαβε υπόψη
όχι μόνο τη
χρησιμότητά
τους για την
άσκηση
διατηρήσιμης
δημοσιονομικής
και
κοινωνικοοικονομικής
πολιτικής στην
Αυστρία, αλλά
και το κατά πόσον
συνάδουν με
τους κανόνες
και τις
κατευθύνσεις
της ΕΕ,
δεδομένης της
ανάγκης
ενδυνάμωσης
της συνολικής
οικονομικής
διακυβέρνησης
της Ευρωπαϊκής
Ένωσης μέσω
της εισαγωγής
σε μελλοντικές
εθνικές
αποφάσεις
εισροών
επιπέδου ΕΕ. Οι
συστάσεις της
Επιτροπής βάσει
του Ευρωπαϊκού
Εξαμήνου
αποτυπώνονται
στις συστάσεις
(1) έως (7) κατωτέρω.
(16)     Υπό
το πρίσμα
αυτής της
αξιολόγησης,
το Συμβούλιο
εξέτασε το
πρόγραμμα
σταθερότητας
της Αυστρίας, και
η γνώμη του[7]
αντικατοπτρίζεται,
ιδίως, στη
σύσταση (1)
κατωτέρω,
ΜΕ ΤΗΝ
ΠΑΡΟΥΣΑ
ΣΥΝΙΣΤΑ να
λάβει μέτρα η
Αυστρία εντός
του χρονικού
διαστήματος 2012-2013
όσον αφορά τα
ακόλουθα
σημεία:
1.           Εκτέλεση
του
προϋπολογισμού
του 2012 σύμφωνα με
τον σχεδιασμό,
καθώς και
ενίσχυση και απαρέγκλιτη
εφαρμογή της
δημοσιονομικής
στρατηγικής
για το 2013 και τα
επόμενα έτη·
επαρκής
προσδιορισμός
μέτρων (ιδίως
στο κατώτερο
του εθνικού
επίπεδο), για τη
διασφάλιση της
έγκαιρης
διόρθωσης του
υπερβολικού
ελλείμματος
και της
επίτευξης της
μέσης ετήσιας
προσπάθειας
διαρθρωτικής
προσαρμογής
που προσδιορίζεται
στις συστάσεις
του Συμβουλίου
κατ’ εφαρμογή
της
διαδικασίας
υπερβολικού
ελλείμματος. Ακολούθως,
εξασφάλιση
επαρκούς
προσπάθειας
διαρθρωτικής
προσαρμογής,
ούτως ώστε να
συντελεσθεί
ικανή πρόοδος
ενόψει της
επίτευξης του
μεσοπρόθεσμου
δημοσιονομικού
στόχου (ΜΔΣ),
περιλαμβανομένης
της
συμμόρφωσης με
την τιμή
αναφοράς για
τις δαπάνες.
2.           Λήψη
πρόσθετων
μέτρων για την
ενίσχυση του
εθνικού
δημοσιονομικού
πλαισίου, με
την
ευθυγράμμιση των
αρμοδιοτήτων
στο σύνολο της
ομοσπονδιακής,
της
περιφερειακής
και της
τοπικής
βαθμίδας
διακυβέρνησης,
ιδίως με την εφαρμογή
συγκεκριμένων
μεταρρυθμίσεων
με στόχο τη
βελτίωση της
οργάνωσης, της
χρηματοδότησης
και της
αποτελεσματικότητας
της
ιατροφαρμακευτικής
περίθαλψης και
της
εκπαίδευσης.
3.           Επίσπευση
της
εναρμόνισης
της εκ του
νόμου
προβλεπόμενης
ηλικίας
συνταξιοδότησης
η οποία ισχύει,
αφενός, για
τους άνδρες
και, αφετέρου,
για τις
γυναίκες·
ενίσχυση της
απασχολησιμότητας
των
εργαζομένων
μεγαλύτερης
ηλικίας και
στενή
παρακολούθηση
της υλοποίησης
των πρόσφατων
μεταρρυθμίσεων
που
περιστέλλουν
την πρόσβαση
σε καθεστώτα πρόωρης
εξόδου, ούτως
ώστε να
διασφαλισθεί
ότι τόσο η εκ
του νόμου
προβλεπόμενη
όσο και η
πραγματική
ηλικία
συνταξιοδότησης
αυξάνονται εκ
παραλλήλου με
την αύξηση του
προσδόκιμου
ζωής.
4.           Λήψη
μέτρων για τον περιορισμό
της
πραγματικής
επιβάρυνσης
της εργασίας
υπό τη μορφή
φόρων και
εισφορών
κοινωνικής ασφάλισης,
ιδίως για τους
εργαζομένους
χαμηλού εισοδήματος,
με στόχο την
αύξηση των
ποσοστών απασχόλησης
των ατόμων
μεγαλύτερης
ηλικίας και
των γυναικών,
δεδομένης της
ανάγκης να
εξουδετερωθεί
ο αντίκτυπος
των δημογραφικών
αλλαγών στον
εργαζόμενο
πληθυσμό. Μετατόπιση
των
φορολογικών
βαρών, κατά
τρόπο δημοσιονομικά
ουδέτερο, προς
τους φόρους
επί της ακίνητης
περιουσίας και
τους
περιβαλλοντικούς
φόρους. Άμβλυνση
του μεγάλου
μισθολογικού
χάσματος
μεταξύ των
φύλων και
βελτίωση των
ευκαιριών
πλήρους
απασχόλησης που
παρέχονται
στις γυναίκες,
μεταξύ άλλων
με την παροχή
πρόσθετων
υπηρεσιών
φροντίδας για
τα συντηρούμενα
πρόσωπα.
5.           Λήψη
πρόσθετων
μέτρων για τη
βελτίωση των
εκπαιδευτικών
αποτελεσμάτων,
ιδίως για
μειονεκτούντα
άτομα νεαρής
ηλικίας. Λήψη
μέτρων για τη μείωση
του αριθμού
των σπουδαστών
που εγκαταλείπουν
πρόωρα την
ανώτερη
εκπαίδευση.
6.           Λήψη
πρόσθετων
μέτρων για την
ενίσχυση του
ανταγωνισμού
στους τομείς
των υπηρεσιών,
με την
εξάλειψη των
φραγμών που
δυσχεραίνουν
την είσοδο
στις αγορές
επικοινωνιών,
μεταφορών και
λιανικής
προμήθειας
ενέργειας.
Κατάργηση των
μη
επιβεβλημένων
περιορισμών
για την πρόσβαση
στα ελεύθερα
επαγγέλματα.
Ενίσχυση των
εξουσιών των
αρχών ανταγωνισμού
και επίσπευση
της υλοποίησης
της μεταρρύθμισης
του δικαίου
του
ανταγωνισμού.
7.           Εντατικοποίηση
της
αναδιάρθρωσης
των τραπεζών που
έχουν λάβει
κρατική
στήριξη, με
ταυτόχρονη αποφυγή
της
απομόχλευσης.
Περαιτέρω
βελτίωση της συνεργασίας
και του συντονισμού
των εθνικών
αποφάσεων
πολιτικής με
τους φορείς
εποπτείας του
χρηματοπιστωτικού
τομέα σε άλλες
χώρες.
Βρυξέλλες,

                                                                       Για
το Συμβούλιο
                                                                       Ο
Πρόεδρος
[1]               ΕΕ L 209 της 02.08.1997,
σ. 1
[2]               COM(2012) 306 τελικό
[3]               P7_TA(2012)0048 και P7_TA(2012)0047
[4]               Απόφαση 2012/238/ΕΕ
του
Συμβουλίου,
της 26ης
Απριλίου 2012
[5]               COM(2012) 68 τελικό
[6]               Κυκλικά
προσαρμοσμένο
δημοσιονομικό
αποτέλεσμα μη
λαμβανομένων
υπόψη των
έκτακτων και
προσωρινών
μέτρων, όπως
υπολογίσθηκε
εκ νέου από τις
υπηρεσίες της
Επιτροπής
βάσει των
πληροφοριών
που παρέχονται
στο πρόγραμμα,
σύμφωνα με την κοινού
συμφωνηθείσα
μεθοδολογία.
[7]               Βάσει του
άρθρου 5
παράγραφος 2
του κανονισμού
(ΕΚ) αριθ. 1466/97 του
Συμβουλίου.


title: Σύσταση της Επιτροπής, της  6ης Φεβρουαρίου 2006 , για τη μείωση της παρουσίας διοξινών, φουρανίων και πολυχλωριωμένων διφαινυλίων στις ζωοτροφές και στα τρόφιμα  [κοινοποιηθείσα υπό τον αριθμό Ε(2006) 235]   (Κείμενο που παρουσιάζει ενδιαφέρον για τον ΕΟΧ)

text:
               14.2.2006

               EL

               Επίσημη Εφημερίδα της Ευρωπαϊκής Ένωσης

               L 42/26

      ΣΫΣΤΑΣΗ ΤΗΣ ΕΠΙΤΡΟΠΉΣ

   της 6ης Φεβρουαρίου 2006
   για τη μείωση της παρουσίας διοξινών, φουρανίων και πολυχλωριωμένων διφαινυλίων στις ζωοτροφές και στα τρόφιμα
   [κοινοποιηθείσα υπό τον αριθμό Ε(2006) 235]
   (Κείμενο που παρουσιάζει ενδιαφέρον για τον ΕΟΧ)
   (2006/88/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 211 δεύτερη περίπτωση,
   Εκτιμώντας τα ακόλουθα:

               (1)

               Η σύσταση 2002/201/ΕΚ της Επιτροπής, της 4ης Μαρτίου 2002, για τη μείωση της παρουσίας διοξινών, φουρανίων και πολυχλωριωμένων διφαινυλίων στις ζωοτροφές και στα τρόφιμα (1), εντάσσεται σε γενικότερη στρατηγική για τη μείωση της παρουσίας διοξινών, φουρανίων και πολυχλωριωμένων διφαινυλίων στο περιβάλλον, στις ζωοτροφές και στα τρόφιμα. Σκοπός της είναι να συστήσει επίπεδα δράσης και, με την πάροδο του χρόνου, επίπεδα στόχους για ζωοτροφές και τρόφιμα.

               (2)

               Παρότι, από τοξικολογική άποψη, οποιαδήποτε μέγιστη τιμή πρέπει να ισχύει τόσο για τις διοξίνες όσο και για τα παρόμοια με τις διοξίνες πολυχλωριωμένα διφαινύλια (PCB), το 2001 ο κανονισμός (ΕΚ) αριθ. 466/2001 της Επιτροπής, της 8ης Μαρτίου 2001, για τον καθορισμό μέγιστων τιμών ανοχής για ορισμένες προσμείξεις στα τρόφιμα (2), καθόρισε μέγιστες τιμές ανοχής μόνο για τις διοξίνες στα τρόφιμα και όχι για τα παρόμοια με τις διοξίνες πολυχλωριωμένα διφαινύλια (PCB), λόγω των πολύ περιορισμένων διαθέσιμων στοιχείων την εποχή εκείνη όσον αφορά τον επιπολασμό των παρόμοιων με τις διοξίνες PCB. Παρομοίως, το 2001 καθορίστηκαν με την οδηγία 2002/32/ΕΚ του Ευρωπαϊκού Κοινοβουλίου και του Συμβουλίου, της 7ης Μαΐου 2002, σχετικά με τις ανεπιθύμητες ουσίες στις ζωοτροφές (3), μέγιστες τιμές ανοχής στις ζωοτροφές μόνο για τις διοξίνες και όχι για τα παρόμοια με τις διοξίνες PCB.

               (3)

               Σύμφωνα με τον κανονισμό (ΕΚ) αριθ. 466/2001, η Επιτροπή έπρεπε να αναθεωρήσει τις διατάξεις όσον αφορά τις διοξίνες στα τρόφιμα για φορά πρώτη φορά έως το τέλος του 2004 με βάση τα νέα δεδομένα σχετικά με την παρουσία διοξινών και παρόμοιων με τις διοξίνες PCB, ιδίως με σκοπό να περιληφθούν στα επίπεδα που θα καθοριστούν τα παρόμοια με τις διοξίνες PCB. Η οδηγία 2002/32/ΕΚ περιλαμβάνει παρόμοια ρήτρα επανεξέτασης όσον αφορά τις διοξίνες στις ζωοτροφές.

               (4)

               Εν τω μεταξύ, έγιναν γνωστά περισσότερα στοιχεία σχετικά με την παρουσία παρόμοιων με τις διοξίνες PCB στα τρόφιμα και τις ζωοτροφές. Κατά συνέπεια, καθορίστηκαν μέγιστες τιμές ανοχής για το σύνολο των διοξινών και των παρόμοιων με τις διοξίνες PCB, εκφρασμένες σε τοξικά ισοδύναμα της Παγκόσμιας Οργάνωσης Υγείας (ΠΟΥ), με την εφαρμογή των συντελεστών τοξικής ισοδυναμίας (WHO-TEF), λόγω του ότι αυτή είναι η πλέον ενδεδειγμένη προσέγγιση από τοξικολογική άποψη. Για να εξασφαλιστεί η ομαλή μετάβαση, οι υπάρχουσες μέγιστες τιμές για τις διοξίνες πρέπει να εξακολουθήσουν να ισχύουν για μια μεταβατική περίοδο, παράλληλα με τις νέες καθορισμένες τιμές για το σύνολο των διοξινών και των παρόμοιων με τις διοξίνες PCB.

               (5)

               Για να ενθαρρυνθεί μια προδραστική προσέγγιση για τη μείωση των διοξινών και των παρόμοιων με τις διοξίνες PCB στα τρόφιμα και τις ζωοτροφές, η σύσταση 2002/201/ΕΚ καθόρισε επίπεδα δράσης για τις διοξίνες. Τα εν λόγω επίπεδα δράσης αποτελούν εργαλείο για τις αρμόδιες αρχές και τις επιχειρήσεις τροφίμων και ζωοτροφών, για την επισήμανση των περιπτώσεων εκείνων στις οποίες είναι σκόπιμο να προσδιοριστεί η πηγή μόλυνσης και να ληφθούν μέτρα για τη μείωση ή την εξάλειψή της. Λόγω του ότι οι πηγές των διοξινών και των παρόμοιων με τις διοξίνες PCB διαφέρουν, πρέπει να καθοριστούν ξεχωριστά επίπεδα δράσης, αφενός για τις διοξίνες και αφετέρου για τα παρόμοια με τις διοξίνες PCB. Συνεπώς, η σύσταση 2002/201/ΕΚ πρέπει να αντικατασταθεί.

               (6)

               Επίσης, τα επίπεδα δράσης θα πρέπει να αναπροσαρμόζονται περιοδικά και να συμβαδίζουν με την καθοδική τάση των επιπέδων των διοξινών και των παρόμοιων με τις διοξίνες PCB και με την ενεργό προσέγγιση που ακολουθείται για τη σταδιακή μείωση της παρουσίας τους στις ζωοτροφές και στα τρόφιμα.

               (7)

               Η οδηγία 2002/32/ΕΚ προβλέπει τη δυνατότητα καθορισμού επιπέδων δράσης. Επομένως, τα επίπεδα δράσης για τις διοξίνες και τα παρόμοια με τις διοξίνες PCB στα τρόφιμα και τις ζωοτροφές πρέπει να μεταφερθούν στην οδηγία 2002/32/ΕΚ.

               (8)

               Τα επίπεδα στόχοι δηλώνουν τα επίπεδα μόλυνσης που πρέπει να επιτευχθούν για τις ζωοτροφές και τα τρόφιμα ώστε να περιοριστεί τελικά η έκθεση της πλειονότητας του πληθυσμού της Κοινότητας στο ανεκτό όριο εβδομαδιαίας πρόσληψης (ΑΟΕΠ) που έχει οριστεί από την επιστημονική επιτροπή τροφίμων (ΕΕΤ) για τις διοξίνες και τα παρόμοια με τις διοξίνες PCB. Τα επίπεδα στόχοι θα πρέπει να καθοριστούν με βάση ακριβέστερες πληροφορίες σχετικά με τον αντίκτυπο των περιβαλλοντικών μέτρων, καθώς και των μέτρων που λαμβάνονται στη πηγή και αφορούν τις ζωοτροφές και τα τρόφιμα, στη μείωση της παρουσίας διοξινών και παρόμοιων με τις διοξίνες PCB στις διάφορες πρώτες ύλες ζωοτροφών, στις ζωοτροφές και στα τρόφιμα. Δεδομένου ότι ο καθορισμός των εν λόγω επιπέδων στόχων συνεπάγεται την εξέταση πολλών διαφορετικών παραγόντων, ο καθορισμός αυτών των επιπέδων στόχων πρέπει να αναβληθεί για το τέλος του 2008,

         ΣΥΝΙΣΤΑ:

               (1)

               Στα κράτη μέλη να διενεργούν, ανάλογα με την παραγωγή τους, τη χρήση και την κατανάλωση πρώτων υλών για ζωοτροφές, ζωοτροφών και τροφίμων, έλεγχο με τυχαία δειγματοληψία για την παρουσία διοξινών και παρόμοιων με τις διοξίνες PCB καθώς και –αν είναι αναγκαίο– μη παρόμοιων με τις διοξίνες PCB στις πρώτες ύλες για ζωοτροφές, στις ζωοτροφές και στα τρόφιμα. Ο έλεγχος αυτός πρέπει να διενεργείται σύμφωνα με τη σύσταση 2004/704/ΕΚ της Επιτροπής, της 11ης Οκτωβρίου 2004, για τον έλεγχο των βασικών επιπέδων των διοξινών και των παρόμοιων με τις διοξίνες πολυχλωριωμένων διφαινυλίων στις ζωοτροφές (4), και τη σύσταση 2004/705/ΕΚ της Επιτροπής, της 11ης Οκτωβρίου 2004, για την παρακολούθηση των βασικών επιπέδων των διοξινών και των παρόμοιων με τις διοξίνες πολυχλωριωμένων διφαινυλίων στα τρόφιμα (5).

               (2)

               Σε περιπτώσεις μη τήρησης των διατάξεων της οδηγίας 2002/32/ΕΚ και του κανονισμού (ΕΚ) αριθ. 466/2001, και (υπό την επιφύλαξη του σημείου 3) σε περιπτώσεις που τα επίπεδα των διοξινών ή/και των παρόμοιων με τις διοξίνες PCB διαπιστώνεται ότι υπερβαίνουν τα επίπεδα δράσης που ορίζονται στο παράρτημα Ι της παρούσας σύστασης όσον αφορά τα τρόφιμα και στο παράρτημα ΙΙ της οδηγίας 2002/32/ΕΚ όσον αφορά τις ζωοτροφές, τα κράτη μέλη, σε συνεργασία με τις επιχειρήσεις,

                           α)

                           να διεξάγουν έρευνες για τον εντοπισμό της πηγής μόλυνσης·

                           β)

                           να λαμβάνουν μέτρα για τη μείωση ή την εξάλειψη της πηγής μόλυνσης·

                           γ)

                           να ελέγχουν την παρουσία μη παρόμοιων με τις διοξίνες PCB.

               (3)

               Στα κράτη μέλη στα οποία τα βασικά επίπεδα διοξινών και παρόμοιων με τις διοξίνες PCB είναι ιδιαίτερα υψηλά να καθορίζουν εθνικά επίπεδα δράσης για την εγχώρια παραγωγή πρώτων υλών για ζωοτροφές, ζωοτροφών και τροφίμων, κατά τρόπο ώστε για το 5 % περίπου των αποτελεσμάτων που προκύπτουν από τον έλεγχο που αναφέρεται στο σημείο 1 να διενεργείται έρευνα για τον εντοπισμό της πηγής της μόλυνσης.

               (4)

               Στα κράτη μέλη να ενημερώνουν την Επιτροπή και τα άλλα κράτη μέλη σχετικά με τα ευρήματά τους, τα αποτελέσματα των ερευνών τους και τα μέτρα που λαμβάνουν για να μειώσουν ή να εξαλείψουν την πηγή μόλυνσης.

               (5)

               Στα κράτη μέλη να διαβιβάζουν τις πληροφορίες που αναφέρονται στο σημείο 4 το αργότερο έως τις 31 Μαρτίου κάθε έτους σχετικά με τα τρόφιμα και στο πλαίσιο της ετήσιας έκθεσης που υποβάλλουν στην Επιτροπή σύμφωνα με το άρθρο 22 παράγραφος 2 της οδηγίας 95/53/ΕΚ του Συμβουλίου (6), σχετικά με τις ζωοτροφές, εκτός εάν οι πληροφορίες έχουν άμεση σημασία για τα άλλα κράτη μέλη, οπότε πρέπει να διαβιβάζονται αμέσως. Μετά την εφαρμογή των πολυετών εθνικών προγραμμάτων ελέγχου που αναφέρονται στα άρθρα 41 και 42 του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (7), οι πληροφορίες μπορούν να διαβιβαστούν στο πλαίσιο της ετήσιας έκθεσης που υποβάλλεται στην Επιτροπή σύμφωνα με το άρθρο 44 του κανονισμού (ΕΚ) αριθ. 882/2004.
               Η σύσταση 2002/201/ΕΚ αντικαθίσταται από την παρούσα σύσταση από τις 14 Νοεμβρίου 2006.

      Βρυξέλλες, 6 Φεβρουαρίου 2006.

            Για την Επιτροπή

         Μάρκος ΚΥΠΡΙΑΝΌΥ

            Μέλος της Επιτροπής

      (1)  ΕΕ L 67 της 9.3.2002, σ. 69.

      (2)  ΕΕ L 77 της 16.3.2001, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1822/2005 (ΕΕ L 293 της 9.11.2005, σ. 11).

      (3)  ΕΕ L 140 της 30.5.2002, σ. 10· οδηγία όπως τροποποιήθηκε τελευταία από την οδηγία 2005/87/ΕΚ της Επιτροπής (ΕΕ L 318 της 6.12.2005, σ. 19).

      (4)  ΕΕ L 321 της 22.10.2004, σ. 38.

      (5)  ΕΕ L 321 της 22.10.2004, σ. 45.

      (6)  ΕΕ L 265 της 8.11.1995, σ. 17· οδηγία όπως τροποποιήθηκε τελευταία από την οδηγία 2001/46/ΕΚ του Ευρωπαϊκού Κοινοβουλίου και του Συμβουλίου (ΕΕ L 234 της 2.9.2001, σ. 55).

      (7)  ΕΕ L 165 της 30.4.2004, σ. 1· διορθώθηκε στην ΕΕ L 191 της 28.5.2004, σ. 1.

      ΠΑΡΑΡΤΗΜΑ
      Διοξίνες [σύνολο των πολυχλωριωμένων διβενζο-παρα-διοξινών (PCDD) και των πολυχλωριωμένων διβενζοφουρανίων (PCDF), εκφραζόμενο σε τοξικά ισοδύναμα της Παγκόσμιας Οργάνωσης Υγείας (ΠΟΥ) με την εφαρμογή των TEF-WHO (συντελεστές τοξικής ισοδυναμίας, 1997)], και παρόμοια με τις διοξίνες PCB [σύνολο των πολυχλωριωμένων διφαινυλίων (PCB), εκφραζόμενο σε τοξικά ισοδύναμα της Παγκόσμιας Οργάνωσης Υγείας (ΠΟΥ) με την εφαρμογή των TEF-WHO (συντελεστές τοξικής ισοδυναμίας, 1997)].

                  Τρόφιμα

                  Επίπεδο δράσης για διοξίνες + φουράνια (WHO-TEQ) (1)

                  Επίπεδο δράσης για παρόμοια με τις διοξίνες PCB (WHO-TEQ) (1)

                  Επίπεδο στόχος [σύνολο διοξινών, φουρανίων και παρόμοιων με τις διοξίνες PCB (WHO-TEQ)] (1)

                  Κρέας και προϊόντα με βάση το κρέας (2)

                              —

                              μηρυκαστικών (βοοειδών, προβάτων)

                  1,5 pg/g λίπους (3)

                  1,0 pg/g λίπους (3)

                      (4)

                              —

                              πουλερικών και εκτρεφόμενων θηραμάτων

                  1,5 pg/g λίπους (3)

                  1,5 pg/g λίπους (3)

                      (4)

                              —

                              χοίρων

                  0,6 pg/g λίπους (3)

                  0,5 pg/g λίπους (3)

                      (4)

                  Συκώτι και παράγωγα προϊόντα χερσαίων ζώων

                  4,0 pg/g λίπους (3)

                  4,0 pg/g λίπους (3)

                      (4)

                  Σάρκα ψαριού και αλιευτικά προϊόντα και παράγωγα αυτών με εξαίρεση τα χέλια (5)
                      (6)
                      (7)

                  3,0 pg/g βάρος νωπού προϊόντος

                  3,0 pg/g βάρος νωπού προϊόντος

                      (4)

                  Σάρκα χελιών (Anguilla anguilla) και προϊόντα αυτής (5)
                      (6)
                      (7)

                  3,0 pg/g βάρος νωπού προϊόντος

                  6,0 pg/g βάρος νωπού προϊόντος

                      (4)

                  Γάλα (8) και γαλακτοκομικά προϊόντα, συμπεριλαμβανομένου του βουτύρου

                  2,0 pg/g λίπους (3)

                  2,0 pg/g λίπους (3)

                      (4)

                  Αυγά κότας και προϊόντα αυγών (9)

                  2,0 pg/g λίπους (3)

                  2,0 pg/g λίπους (3)

                      (4)

                  Έλαια και λίπη

            –   Ζωικό λίπος

                              – –

                              μηρυκαστικών

                  1,5 pg/g λίπους

                  1,0 pg/g λίπους

                      (4)

                              – –

                              πουλερικών και εκτρεφόμενων θηραμάτων

                  1,5 pg/g λίπους

                  1,5 pg/g λίπους

                      (4)

                              – –

                              χοίρων

                  0,6 pg/g λίπους

                  0,5 pg/g λίπους

                      (4)

                              – –

                              ανάμεικτα ζωικά λίπη

                  1,5 pg/g λίπους

                  0,75 pg/g λίπους

                      (4)

                              –

                              Φυτικά έλαια και λίπη

                  0,5 pg/g λίπους

                  0,5 pg/g λίπους

                      (4)

                              –

                              έλαια θαλάσσιας προέλευσης (λάδι από το σώμα ψαριών, λάδι από το συκώτι ψαριών και έλαια άλλων θαλάσσιων οργανισμών που προορίζονται για κατανάλωση από τον άνθρωπο)

                  1,5 pg/g λίπους

                  6,0 pg/g λίπους

                      (4)

                  Φρούτα, λαχανικά και σιτηρά

                  0,4 ng/kg προϊόντος

                  0,2 ng/kg προϊόντος

                      (4)

         (1)  Ανώτατα όρια συγκεντρώσεων: τα ανώτατα όρια συγκεντρώσεων υπολογίζονται βάσει της υπόθεσης ότι όλες οι τιμές των διαφόρων ομοειδών ουσιών που είναι μικρότερες από το όριο προσδιορισμού είναι ίσες με το όριο προσδιορισμού.

         (2)  Κρέας βοοειδών, προβάτων, χοίρων, πουλερικών και εκτρεφόμενων θηραμάτων όπως ορίζονται στο παράρτημα I του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (ΕΕ L 139 της 30.4.2004. Διορθωτικό που δημοσιεύθηκε στην ΕΕ L 226 της 25.6.2004, σ. 22), αλλά δεν περιλαμβάνει τα βρώσιμα εντόσθια όπως ορίζονται στο εν λόγω παράρτημα.

         (3)  Τα επίπεδα δράσης δεν ισχύουν για τρόφιμα που περιέχουν λίπος σε ποσοστό μικρότερο από 1 %.

         (4)  Τα επίπεδα στόχοι θα καθοριστούν στο τέλος του 2008.

         (5)  Σάρκα ψαριού και αλιευτικά προϊόντα όπως ορίζονται στις κατηγορίες α), β), γ), ε) και στ) του καταλόγου του άρθρου 1 του κανονισμού (ΕΚ) αριθ. 104/2000 του Συμβουλίου (ΕΕ L 17 της 21.1.2000, σ. 22· κανονισμός όπως τροποποιήθηκε από την πράξη προσχώρησης του 2003). Τα επίπεδα δράσης εφαρμόζονται στα μαλακόστρακα, εξαιρουμένου του καφέ κρέατος των καβουριών, του κρέατος από το κεφάλι και τον θώρακα του αστακού και άλλων παρεμφερών μεγάλων μαλακοστράκων (γένη Nephropidae και Palinuridae) καθώς και των κεφαλόποδων χωρίς εντόσθια.

         (6)  Όταν το ψάρι πρόκειται να καταναλωθεί ολόκληρο, το επίπεδο δράσης ισχύει για ολόκληρο το ψάρι.

         (7)  Σε περίπτωση υπέρβασης των επιπέδων δράσης, μπορεί να μην είναι απαραίτητο να διενεργείται έρευνα όσον αφορά την πηγή μόλυνσης, δεδομένου ότι για ορισμένα είδη ψαριών το επίπεδο αναφοράς σε ορισμένες περιοχές πλησιάζει ή υπερβαίνει το επίπεδο δράσης. Εντούτοις, σε περίπτωση που το επίπεδο δράσης υπερβαίνεται, όλες οι πληροφορίες, όπως η περίοδος δειγματοληψίας, η γεωγραφική προέλευση, τα είδη ψαριών κ.τ.λ., πρέπει να καταγραφούν ενόψει μελλοντικών μέτρων για τη ρύθμιση της παρουσίας διοξινών και παρόμοιων με τις διοξίνες ενώσεων στα ψάρια και στα αλιευτικά προϊόντα.

         (8)  Γάλα (νωπό γάλα, γάλα που προορίζεται για την παρασκευή προϊόντων με βάση το γάλα και θερμικά επεξεργασμένο γάλα, όπως ορίζονται στο παράρτημα I του κανονισμού (ΕΚ) αριθ. 853/2004.

         (9)  Αυγά κότας και προϊόντα αυγών όπως ορίζονται στο παράρτημα I του κανονισμού (ΕΚ) αριθ. 853/2004.


title: Σύσταση της Επιτροπής, της 2ας Μαρτίου 2010 , σχετικά με την πρόληψη και τη μείωση της μόλυνσης από καρβαμιδικό αιθυλεστέρα σε αποστάγματα πυρηνόκαρπων φρούτων και αποστάγματα στεμφύλων πυρηνόκαρπων φρούτων και σχετικά με την παρακολούθηση των επιπέδων καρβαμιδικού αιθυλεστέρα στα εν λόγω ποτά (Κείμενο που παρουσιάζει ενδιαφέρον για τον ΕΟΧ)

text:
               3.3.2010

               EL

               Επίσημη Εφημερίδα της Ευρωπαϊκής Ένωσης

               L 52/53

         ΣΫΣΤΑΣΗ ΤΗΣ ΕΠΙΤΡΟΠΉΣ
   της 2ας Μαρτίου 2010
   σχετικά με την πρόληψη και τη μείωση της μόλυνσης από καρβαμιδικό αιθυλεστέρα σε αποστάγματα πυρηνόκαρπων φρούτων και αποστάγματα στεμφύλων πυρηνόκαρπων φρούτων και σχετικά με την παρακολούθηση των επιπέδων καρβαμιδικού αιθυλεστέρα στα εν λόγω ποτά
   (Κείμενο που παρουσιάζει ενδιαφέρον για τον ΕΟΧ)
   (2010/133/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:

               (1)

               Η επιστημονική ομάδα για τις μολυσματικές προσμείξεις στην τροφική αλυσίδα της Ευρωπαϊκής Αρχής για την Ασφάλεια των Τροφίμων (ΕΑΑΤ) εξέδωσε στις 20 Σεπτεμβρίου 2007 επιστημονική γνώμη σχετικά με τον καρβαμιδικό αιθυλεστέρα και το υδροκυανικό οξύ σε τρόφιμα και ποτά (1). Στη γνώμη αυτή η ομάδα έθεσε τα περιθώρια έκθεσης (ΠΕ) για τον καρβαμιδικό αιθυλεστέρα για διάφορα σενάρια κατανάλωσης τροφίμων και ποτών. Βάσει αυτών των ΠΕ, η ομάδα κατέληξε στο συμπέρασμα ότι ο καρβαμιδικός αιθυλεστέρας σε αλκοολούχα ποτά αποτελεί λόγο ανησυχίας για την υγεία, ιδίως όσον αφορά τα αποστάγματα πυρηνόκαρπων φρούτων, και συνέστησε τη λήψη μέτρων για τον περιορισμό του κινδύνου ώστε να μειωθούν τα επίπεδα καρβαμιδικού αιθυλεστέρα στα εν λόγω ποτά. Καθώς το υδροκυανικό οξύ είναι σημαντικός πρόδρομος σχηματισμού καρβαμιδικού αιθυλεστέρα σε αποστάγματα πυρηνόκαρπων φρούτων και αποστάγματα στεμφύλων πυρηνόκαρπων φρούτων, η ομάδα κατέληξε στο συμπέρασμα ότι τα μέτρα αυτά πρέπει να επικεντρωθούν στο υδροκυανικό οξύ και άλλους προδρόμους του καρβαμιδικού αιθυλεστέρα για να προληφθεί ο σχηματισμός καρβαμιδικού αιθυλεστέρα κατά τη διάρκεια αποθήκευσης των εν λόγω προϊόντων.

               (2)

               Η μέγιστη περιεκτικότητα υδροκυανικού οξέος σε αποστάγματα πυρηνόκαρπων φρούτων και αποστάγματα στεμφύλων πυρηνόκαρπων φρούτων ορίστηκε στον κανονισμό (ΕΚ) αριθ. 110/2008 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αλκοολούχων ποτών και την κατάργηση του κανονισμού (ΕΟΚ) αριθ. 1576/89 του Συμβουλίου (2). Ο ανωτέρω κανονισμός ορίζει ότι η μέγιστη περιεκτικότητα σε υδροκυανικό οξύ σε αποστάγματα πυρηνόκαρπων φρούτων και αποστάγματα στεμφύλων πυρηνόκαρπων φρούτων είναι 7 γραμμάρια ανά εκατόλιτρο αλκοόλης 100 % vol. (70 mg/l).

               (3)

               Ένας «Κώδικας ορθής πρακτικής για την πρόληψη και τη μείωση των επιπέδων καρβαμιδικού αιθυλεστέρα σε αποστάγματα πυρηνόκαρπων φρούτων και αποστάγματα στεμφύλων πυρηνόκαρπων φρούτων» θεωρείται κατάλληλο μέσο για την αντιμετώπιση των συστάσεων της Ευρωπαϊκής Αρχής για την Ασφάλεια των Τροφίμων. Ο εν λόγω κώδικας συνιστά ορθές παρασκευαστικές πρακτικές (ΟΠΠ) για τις οποίες υπάρχουν στοιχεία ότι, όταν αυτές εφαρμοστούν, μπορούν να επιτευχθούν χαμηλότερα επίπεδα καρβαμιδικού αιθυλεστέρα. Ένα επίπεδο-στόχος για τον καρβαμιδικό αιθυλεστέρα της τάξης του 1 mg/l στο έτοιμο προς κατανάλωση απόσταγμα είναι ρεαλιστικός και εφικτός όταν εφαρμοστούν ορθές πρακτικές.

               (4)

               Τα επίπεδα καρβαμιδικού αιθυλεστέρα σε αποστάγματα πυρηνόκαρπων φρούτων και αποστάγματα στεμφύλων πυρηνόκαρπων φρούτων πρέπει να παρακολουθούνται κατά τη διάρκεια χρονικής περιόδου τριών ετών, ενώ τα σχετικά αποτελέσματα πρέπει να χρησιμοποιούνται για την αξιολόγηση των αποτελεσμάτων του κώδικα πρακτικής ύστερα από τρία έτη εφαρμογής. Περαιτέρω, πρέπει να αξιολογείται η δυνατότητα καθορισμού μέγιστου επιπέδου,

         ΔΙΑΤΥΠΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Συνιστάται στα κράτη μέλη:

               1.

               Να λάβουν τα αναγκαία μέτρα για να εξασφαλιστεί ότι ο «Κώδικας ορθής πρακτικής για την πρόληψη και τη μείωση των επιπέδων καρβαμιδικού αιθυλεστέρα σε αποστάγματα πυρηνόκαρπων φρούτων και αποστάγματα στεμφύλων πυρηνόκαρπων φρούτων», όπως περιγράφεται στο παράρτημα της παρούσας σύστασης, εφαρμόζεται από όλους τους παράγοντες που συμμετέχουν στην παραγωγή, συσκευασία, μεταφορά, διατήρηση και αποθήκευση αποσταγμάτων πυρηνόκαρπων φρούτων και αποσταγμάτων στεμφύλων πυρηνόκαρπων φρούτων.

               2.

               Να εξασφαλίσουν ότι λαμβάνονται όλα τα κατάλληλα μέτρα για την επίτευξη επιπέδων καρβαμιδικού αιθυλεστέρα σε αποστάγματα πυρηνόκαρπων φρούτων και αποστάγματα στεμφύλων πυρηνόκαρπων φρούτων κατά το δυνατόν χαμηλότερων με σκοπό την επίτευξη του επιπέδου 1 mg/l ως στόχου.

               3.

               Να παρακολουθήσουν τα επίπεδα καρβαμιδικού αιθυλεστέρα σε αποστάγματα πυρηνόκαρπων φρούτων και αποστάγματα στεμφύλων πυρηνόκαρπων φρούτων κατά τη διάρκεια των ετών 2010, 2011 και 2012 ώστε να αξιολογήσουν τα αποτελέσματα του κώδικα ορθής πρακτικής που παρατίθενται στο παράρτημα της παρούσας σύστασης.

               4.

               Να υποβάλλουν τα δεδομένα παρακολούθησης του προηγούμενου έτους στην ΕΑΑΤ έως την 1η Ιουνίου κάθε έτους με τις πληροφορίες και στον μορφότυπο που ορίζονται από την ΕΑΑΤ.

               5.

               Να ακολουθήσουν τις διαδικασίες δειγματοληψίας με σκοπό το πρόγραμμα παρακολούθησης όπως ορίζεται στο μέρος Β του παραρτήματος του κανονισμού (ΕΚ) αριθ. 333/2007 της Επιτροπής, της 28ης Μαρτίου 2007, για τον καθορισμό μεθόδων δειγματοληψίας και ανάλυσης για τον επίσημο έλεγχο των επιπέδων μολύβδου, καδμίου, υδραργύρου, ανόργανου κασσιτέρου, 3-μονοχλωροπροπανοδιόλης και βενζο[a]πυρενίου στα τρόφιμα (3).

               6.

               Να διενεργούν την ανάλυση καρβαμιδικού αιθυλεστέρα σύμφωνα με τα κριτήρια που ορίζονται στα σημεία 1 και 2 του παραρτήματος ΙΙΙ του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επίσημων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (4).

      Βρυξέλλες, 2 Μαρτίου 2010.

            Για την Επιτροπή

         John DALLI

            Μέλος της Επιτροπής

      (1)  Γνώμη της επιστημονικής ομάδας της Ευρωπαϊκής Αρχής για την Ασφάλεια των Τροφίμων (ΕΑΑΤ) για τις μολυσματικές προσμείξεις στην τροφική αλυσίδα σχετικά με το καρβαμιδικό αιθύλιο και το υδροκυανικό οξύ σε τρόφιμα και ποτά., The EFSA Journal (2007) Journal number, 551, σ. 1. http://www.efsa.europa.eu/en/scdocs/doc/Contam_ej551_ethyl_carbamate_en_rev.1,3.pdf

      (2)  ΕΕ L 39 της 13.2.2008, σ. 16.

      (3)  ΕΕ L 88 της 29.3.2007, σ. 29.

      (4)  ΕΕ L 165 της 3.4.2004, σ. 1.

      ΠΑΡΑΡΤΗΜΑ

         Κώδικας ορθής πρακτικής για την πρόληψη και τη μείωση των επιπέδων καρβαμιδικού αιθυλεστέρα σε αποστάγματα πυρηνόκαρπων φρούτων και αποστάγματα στεμφύλων πυρηνόκαρπων φρούτων

      ΕΙΣΑΓΩΓΉ

                  1.

                  Ο καρβαμιδικός αιθυλεστέρας είναι μια ένωση που εμφανίζεται φυσικά σε τρόφιμα που έχουν υποστεί ζύμωση και σε αλκοολούχα ποτά, όπως το ψωμί, το γιαούρτι, η σάλτσα σόγιας, το κρασί, η μπίρα και ιδιαίτερα σε αποστάγματα πυρηνόκαρπων φρούτων και αποστάγματα στεμφύλων πυρηνόκαρπων φρούτων, κυρίως εκείνων που παρασκευάζονται από κεράσια, δαμάσκηνα, κορόμηλα και βερίκοκα.

                  2.

                  Ο καρβαμιδικός αιθυλεστέρας μπορεί να σχηματιστεί από διάφορες ουσίες που είναι εγγενείς σε τρόφιμα και ποτά, συμπεριλαμβανομένων του υδροκυανικού οξέος (ή υδροκυανίου), της ουρίας, της κιτρουλλίνης και άλλων Ν-καρβαμοϋλο-ενώσεων. Η κυανιδική ένωση είναι πιθανώς ο τελευταίος πρόδρομος στις περισσότερες περιπτώσεις, που αντιδρά με αιθανόλη για να σχηματίσει καρβαμιδικό αιθυλεστέρα.

                  3.

                  Σε προϊόντα απόσταξης πυρηνόκαρπων φρούτων (αποστάγματα πυρηνόκαρπων φρούτων και αποστάγματα στεμφύλων πυρηνόκαρπων φρούτων) ο καρβαμιδικός αιθυλεστέρας μπορεί να σχηματιστεί από κυανογόνους γλυκοζίτες που είναι φυσικά συστατικά στοιχεία των πυρήνων. Όταν πολτοποιούνται τα φρούτα, οι πυρήνες ενδέχεται να θραυστούν και οι κυανογόνοι γλυκοζίτες των πυρήνων ενδέχεται να έρθουν σε επαφή με ένζυμα στον πολτό των φρούτων. Οι κυανογόνοι γλυκοζίτες στη συνέχεια αποδομούνται σε υδροκυανικό οξύ/κυανιούχα άλατα. Υδροκυανικό οξύ μπορεί επίσης να απελευθερωθεί από ακέραιους πυρήνες κατά τη διάρκεια πιο μακροχρόνιας αποθήκευσης του πολτού που έχει υποστεί ζύμωση. Κατά τη διάρκεια της διαδικασίας απόσταξης το υδροκυανικό οξύ μπορεί να εμπλουτιστεί σε όλα τα κλάσματα της απόσταξης. Υπό την επίδραση του φωτός το κυανιούχο άλας οξειδώνεται σε κυανιδική ένωση που αντιδρά με την αιθανόλη για να σχηματίσει καρβαμιδικό αιθυλεστέρα. Όταν ξεκινήσει η αντίδραση, δεν μπορεί πλέον να σταματήσει.

                  4.

                  Σημαντική μείωση στη συγκέντρωση του καρβαμιδικού αιθυλεστέρα μπορεί να επιτευχθεί χρησιμοποιώντας δύο διαφορετικές προσεγγίσεις: πρώτον, με τη μείωση της συγκέντρωσης των κύριων πρόδρομων ουσιών· δεύτερον, με τη μείωση της τάσης των εν λόγω ουσιών να αντιδρούν για να σχηματίσουν κυανιδική ένωση. Οι κύριοι παράγοντες που επιδρούν είναι η συγκέντρωση πρόδρομων ουσιών (π.χ. υδροκυανικό οξύ και κυανιούχα άλατα) και οι συνθήκες αποθήκευσης, όπως η έκθεση σε φως και η θερμοκρασία.

                  5.

                  Παρόλο που δεν έχει διαπιστωθεί, έως σήμερα, ισχυρή συσχέτιση μεταξύ του επιπέδου του υδροκυανικού οξέος και του καρβαμιδικού αιθυλεστέρα, είναι προφανές ότι, υπό ορισμένες προϋποθέσεις, υψηλές συγκεντρώσεις υδροκυανικού οξέος οδηγούν σε υψηλότερα επίπεδα καρβαμιδικού αιθυλεστέρα. Μια πιθανή αύξηση όσον αφορά τον σχηματισμό καρβαμιδικού αιθυλεστέρα συνδέθηκε με επίπεδα ίσα ή μεγαλύτερα από 1 mg/l υδροκυανικού οξέος στο τελικό προϊόν απόσταξης (1)
                      (2).

                  6.

                  Το μέρος Ι δίνει λεπτομερή στοιχεία της παραγωγικής διαδικασίας. Το μέρος ΙΙ περιέχει συγκεκριμένες συστάσεις που βασίζονται στις ορθές παρασκευαστικές πρακτικές (ΟΠΠ).

            I.   ΠΕΡΙΓΡΑΦΗ ΤΗΣ ΠΑΡΑΓΩΓΙΚΗΣ ΔΙΑΔΙΚΑΣΙΑΣ

                  7.

                  Η παραγωγική διαδικασία για αποστάγματα φρούτων και αποστάγματα στεμφύλων φρούτων περιλαμβάνει πολτοποίηση και ζύμωση ολόκληρου του φρούτου, που ακολουθείται από απόσταξη. Η διαδικασία κατά κανόνα ακολουθεί τα βήματα που απαριθμούνται παρακάτω:

                              —

                              σύνθλιψη ολόκληρου του ώριμου φρούτου,

                              —

                              ζύμωση του πολτού σε δεξαμενές ανοξείδωτου χάλυβα ή άλλα κατάλληλα δοχεία ζύμωσης,

                              —

                              μεταφορά του πολτού που έχει υποστεί ζύμωση στη διάταξη απόσταξης, που συχνά είναι χάλκινος άμβυκας,

                              —

                              θέρμανση του πολτού που έχει υποστεί ζύμωση με κατάλληλη μέθοδο θέρμανσης ώστε να εξατμιστεί βραδέως η αλκοόλη,

                              —

                              ψύξη των ατμών της αλκοόλης σε κατάλληλη (π.χ. από ανοξείδωτο χάλυβα) στήλη, όπου συμπυκνώνεται και συλλέγεται,

                              —

                              διαχωρισμός τριών διαφορετικών κλασμάτων αλκοόλης· «κεφαλή της απόσταξης», «καρδιά της απόσταξης», «ουρά της απόσταξης».

                  8.

                  Κατά την απόσταξη, πρώτα εξατμίζεται η κεφαλή της απόσταξης. Μπορεί συνήθως να αναγνωριστεί από το χαρακτηριστικό άρωμα διαλύτη ή λάκας της. Αυτό το κλάσμα είναι γενικά ακατάλληλο για κατανάλωση και πρέπει να απορρίπτεται.

                  9.

                  Κατά τη διαδικασία της μεσαίας απόσταξης (της «καρδιάς της απόσταξης»), αποστάζεται η αιθυλική αλκοόλη (αιθανόλη), η κύρια αλκοόλη σε όλα τα αποστάγματα. Αυτό το μέρος της διαδικασίας της απόσταξης, όπου η περιεκτικότητα των πτητικών ουσιών, πλην της αιθανόλης, είναι η χαμηλότερη και όπου βρίσκονται τα αγνότερα αρώματα των φρούτων, συλλέγεται πάντα.

                  10.

                  Η «ουρά» της απόσταξης περιλαμβάνει οξικό οξύ και ζυμέλαια, που συχνά ταυτοποιούνται από τα δυσάρεστα οξώδη και φυτικά αρώματα. Απορρίπτονται επίσης, αλλά μπορούν να αποσταχθούν εκ νέου, επειδή κάποια ποσότητα αιθανόλης περιλαμβάνεται πάντοτε στην «ουρά της απόσταξης».

            II.   ΣΥΝΙΣΤΩΜΕΝΕΣ ΠΡΑΚΤΙΚΕΣ ΜΕ ΒΑΣΗ ΤΙΣ ΟΡΘΕΣ ΠΑΡΑΣΚΕΥΑΣΤΙΚΕΣ ΠΡΑΚΤΙΚΕΣ

         Πρώτες ύλες και προετοιμασία πολτού φρούτων

                  11.

                  Οι πρώτες ύλες και η προετοιμασία του πολτού φρούτων πρέπει να είναι κατάλληλες για να αποφευχθεί η απελευθέρωση υδροκυανικού οξέος.

                  12.

                  Τα πυρηνόκαρπα φρούτα πρέπει να είναι υψηλής ποιότητας, να μην έχουν υποστεί μηχανική βλάβη και να μην είναι μικροβιολογικά αλλοιωμένα.

                  13.

                  Τα φρούτα πρέπει, κατά προτίμηση, να έχουν υποβληθεί σε αφαίρεση του πυρήνα.

                  14.

                  Εάν δεν έχουν αφαιρεθεί οι πυρήνες των φρούτων, τα φρούτα πρέπει να πολτοποιούνται προσεκτικά για να αποφευχθεί η σύνθλιψη των πυρήνων.

         Ζύμωση

                  15.

                  Επιλεγμένα στελέχη ζυμών για παραγωγή αλκοόλης πρέπει να προστίθενται στα πολτοποιημένα φρούτα, σύμφωνα με τις οδηγίες προς τους χρήστες.

                  16.

                  Τα πολτοποιημένα φρούτα που έχουν υποστεί ζύμωση πρέπει να αποτελούν αντικείμενο χειρισμών με υψηλά πρότυπα υγιεινής, ενώ πρέπει και να ελαχιστοποιηθεί η έκθεση στο φως. Ο πολτός των φρούτων που έχει υποστεί ζύμωση πρέπει να αποθηκεύεται το συντομότερο δυνατόν πριν από την απόσταξη, καθώς υδροκυανικό οξύ μπορεί επίσης να απελευθερωθεί από ακέραιους πυρήνες κατά τη διάρκεια πιο μακροχρόνιας αποθήκευσης του πολτού.

         Εξοπλισμός απόσταξης

                  17.

                  Ο εξοπλισμός απόσταξης και η διαδικασία απόσταξης πρέπει να είναι κατάλληλα για να εξασφαλιστεί ότι το υδροκυανικό οξύ δεν μεταφέρεται στο απόσταγμα.

                  18.

                  Ο εξοπλισμός απόσταξης πρέπει να περιλαμβάνει αυτόματες διατάξεις έκπλυσης και χάλκινους καταλυτικούς μετατροπείς. Οι αυτόματες διατάξεις έκπλυσης θα διατηρούν τους αποστακτήρες καθαρισμένους, ενώ οι χάλκινοι καταλυτικοί μετατροπείς θα δεσμεύουν το υδροκυανικό οξύ πριν να περάσει στο απόσταγμα.

                  19.

                  Οι αυτόματες διατάξεις έκπλυσης δεν είναι αναγκαίες στην περίπτωση ασυνεχούς απόσταξης. Ο εξοπλισμός απόσταξης πρέπει να καθαρίζεται με συστηματικές και ενδελεχείς διαδικασίες καθαρισμού.

                  20.

                  Σε ορισμένες περιπτώσεις, όταν δεν χρησιμοποιούνται χάλκινοι καταλυτικοί μετατροπείς ή άλλοι εξειδικευμένοι διαχωριστές των κυανιούχων αλάτων, πρέπει να προστίθενται ενώσεις χαλκού στον πολτό φρούτων που έχει υποστεί ζύμωση πριν από την απόσταξη. Ο σκοπός των ενώσεων χαλκού είναι να δεσμεύουν το υδροκυανικό οξύ. Οι ενώσεις χαλκού πωλούνται σε ειδικά καταστήματα και πρέπει να χρησιμοποιούνται πολύ προσεκτικά σύμφωνα με τις οδηγίες του κατασκευαστή.

         Διαδικασία απόσταξης

                  21.

                  Οι πυρήνες που βρίσκονται στον πολτό που έχει υποστεί ζύμωση δεν πρέπει να αναρροφώνται στη διάταξη απόσταξης.

                  22.

                  Η απόσταξη πρέπει να πραγματοποιείται με τέτοιο τρόπο ώστε η αλκοόλη να εξατμίζεται με βραδύ ρυθμό (δηλαδή με τη χρήση ατμού αντί γυμνής φλόγας ως πηγής θερμότητας).

                  23.

                  Το πρώτο κλάσμα του αποστάγματος, η «κεφαλή της απόσταξης», πρέπει να διαχωρίζεται προσεκτικά.

                  24.

                  Το μεσαίο κλάσμα, η «καρδιά της απόσταξης», πρέπει στη συνέχεια να συλλέγεται και να αποθηκεύεται σε σκοτεινό χώρο. Όταν η περιεκτικότητα σε αλκοόλη φτάνει το 50 % vol. στο δοχείο συλλογής, η συλλογή πρέπει να μετατίθεται στην «ουρά της απόσταξης», έτσι ώστε ο τυχόν καρβαμιδικός αιθυλεστέρας που μπορεί να έχει σχηματιστεί να διαχωρίζεται στο κλάσμα της ουράς της απόσταξης.

                  25.

                  Η διαχωρισμένη ουρά της απόσταξης, που πιθανώς περιέχει καρβαμιδικό αιθυλεστέρα, πρέπει να συλλέγεται και, εάν χρησιμοποιείται για εκ νέου απόσταξη, πρέπει να αποστάζεται εκ νέου ξεχωριστά.

         Έλεγχοι στο απόσταγμα, στην εκ νέου απόσταξη και στην αποθήκευση

         Υδροκυανικό οξύ

                  26.

                  Τα αποστάγματα πρέπει να ελέγχονται τακτικά ως προς το επίπεδο υδροκυανικού οξέος. Ο καθορισμός πρέπει να πραγματοποιείται με κατάλληλες δοκιμές, είτε με συσκευασίες ταχέων δοκιμών του επιπέδου του υδροκυανικού οξέος είτε, ακόμη, από ειδικευμένο εργαστήριο.

                  27.

                  Εάν η συγκέντρωση υδροκυανικού οξέος στο απόσταγμα υπερβαίνει το επίπεδο του 1 mg/l, συνιστάται εκ νέου απόσταξη με καταλυτικούς μετατροπείς ή ενώσεις χαλκού (βλέπε σημεία 18 και 20), εφόσον κρίνεται κατάλληλο.

                  28.

                  Τα αποστάγματα με επίπεδα υδροκυανικού οξέος κοντά στο 1 mg/l πρέπει, στην ιδανική περίπτωση, επίσης να αποστάζονται εκ νέου ή, όταν αυτό δεν είναι δυνατόν, να αποθηκεύονται σε αδιαφανείς φιάλες ή καλυμμένα κουτιά με χρόνο αποθήκευσης κατά το δυνατόν μικρότερο ώστε να αποφευχθεί ο σχηματισμός καρβαμιδικού αιθυλεστέρα κατά την αποθήκευση.

         Καρβαμιδικός αιθυλεστέρας

                  29.

                  Η δοκιμή καρβαμιδικού αιθυλεστέρα συνιστάται για αποστάγματα στα οποία η ένωση μπορεί να έχει ήδη σχηματιστεί (π.χ. αποστάγματα με άγνωστο ιστορικό παραγωγής, υψηλότερα επίπεδα κυανιούχου άλατος, αποθήκευση σε φωτεινό χώρο). Το επίπεδο καρβαμιδικού αιθυλεστέρα μπορεί να αποτελέσει αντικείμενο δοκιμής μόνο από ειδικευμένο εργαστήριο.

                  30.

                  Εάν το απόσταγμα παρουσιάζει συγκέντρωση καρβαμιδικού αιθυλεστέρα που υπερβαίνει το επίπεδο-στόχο του 1 mg/l, πρέπει να αποσταχθεί εκ νέου, εφόσον κρίνεται κατάλληλο.

         (1)  Christoph, N., Bauer-Christoph C., Maßnahmen zur Reduzierung des Ethylcarbamatgehaltes bei der Herstellung von Steinobstbränden (I), Kleinbrennerei 1998; 11: 9-13.

         (2)  Christoph, N., Bauer-Christoph C., Maßnahmen zur Reduzierung des Ethylcarbamatgehaltes bei der Herstellung von Steinobstbränden (II), Kleinbrennerei 1999; 1: 5-13.


title: Σύσταση της Επιτροπής, της 23ης Οκτωβρίου 2006 , για την τροποποίηση της σύστασης 2000/473/Ευρατόμ περί εφαρμογής του άρθρου 36 της συνθήκης Ευρατόμ σχετικά με την παρακολούθηση των επιπέδων ραδιενέργειας στο περιβάλλον με στόχο την αξιολόγηση της έκθεσης του γενικού πληθυσμού, λόγω της προσχώρησης της Βουλγαρίας και της Ρουμανίας [κοινοποιηθείσα υπό τον αριθμό Ε(2006) 4931]

text:
               24.10.2006

               EL

               Επίσημη Εφημερίδα της Ευρωπαϊκής Ένωσης

               L 293/17

      ΣΫΣΤΑΣΗ ΤΗΣ ΕΠΙΤΡΟΠΉΣ

   της 23ης Οκτωβρίου 2006
   για την τροποποίηση της σύστασης 2000/473/Ευρατόμ περί εφαρμογής του άρθρου 36 της συνθήκης Ευρατόμ σχετικά με την παρακολούθηση των επιπέδων ραδιενέργειας στο περιβάλλον με στόχο την αξιολόγηση της έκθεσης του γενικού πληθυσμού, λόγω της προσχώρησης της Βουλγαρίας και της Ρουμανίας
   [κοινοποιηθείσα υπό τον αριθμό Ε(2006) 4931]
   (2006/715/Ευρατόμ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη προσχώρησης της Βουλγαρίας και της Ρουμανίας, και ιδίως το άρθρο 4 παράγραφος 3,
   την πράξη προσχώρησης της Βουλγαρίας και της Ρουμανίας και ιδίως το άρθρο 56,
   Εκτιμώντας τα ακόλουθα:

               (1)

               Σύμφωνα με το άρθρο 56 της πράξης προσχώρησης, όταν ορισμένες πράξεις οι οποίες παραμένουν σε ισχύ μετά την 1η Ιανουαρίου 2007 πρέπει να προσαρμοστούν λόγω της προσχώρησης, και οι σχετικές προσαρμογές δεν προβλέπονται από την πράξη προσχώρησης ή τα παραρτήματά της, η Επιτροπή εκδίδει τις προς τούτο απαιτούμενες πράξεις σε όλες τις περιπτώσεις που η αρχική πράξη είχε εκδοθεί από την Επιτροπή.

               (2)

               Σύμφωνα με την τελική πράξη της διάσκεψης που εκπόνησε τη συνθήκη προσχώρησης, τα υψηλά συμβαλλόμενα μέρη κατέληξαν σε πολιτική συμφωνία όσον αφορά δέσμη προσαρμογών στις πράξεις των οργάνων οι οποίες απαιτούνται λόγω της προσχώρησης και καλούν το Συμβούλιο και την Επιτροπή να εκδώσουν τις εν λόγω προσαρμογές πριν από την προσχώρηση, οι οποίες θα συμπληρωθούν και θα επικαιροποιηθούν, εφόσον απαιτείται, προκειμένου να λάβουν υπόψη την εξέλιξη της νομοθεσίας της Ένωσης.

               (3)

               Ως εκ τούτου, η σύσταση 2000/473/Ευρατόμ της Επιτροπής, της 8ης Ιουνίου 2000, περί εφαρμογής του άρθρου 36 της συνθήκης Ευρατόμ σχετικά με την παρακολούθηση των επιπέδων ραδιενέργειας στο περιβάλλον με στόχο την αξιολόγηση της έκθεσης του γενικού πληθυσμού (1), πρέπει να τροποποιηθεί αναλόγως,

         ΣΥΝΙΣΤΑ:

               1)

               Η σύσταση 2000/473/Ευρατόμ τροποποιείται σύμφωνα με τα όσα αναφέρονται στο παράρτημα της παρούσας σύστασης.

               2)

               Η παρούσα σύσταση αρχίζει να ισχύει με την επιφύλαξη και από την ημερομηνία έναρξης ισχύος της συνθήκης προσχώρησης της Βουλγαρίας και της Ρουμανίας.

               3)

               Η παρούσα σύσταση απευθύνεται στα κράτη μέλη.

      Βρυξέλλες, 23 Οκτωβρίου 2006.

            Για την Επιτροπή

         Olli REHN

            Μέλος της Επιτροπής

      (1)  ΕΕ L 191 της 27.7.2000, σ. 37. Σύσταση όπως τροποποιήθηκε με την πράξη προσχώρησης του 2003.

      ΠΑΡΑΡΤΗΜΑ
      ΠΕΡΙΒΑΛΛΟΝ
      ΠΡΟΣΤΑΣΙΑ ΑΠΟ ΤΙΣ ΑΚΤΙΝΟΒΟΛΙΕΣ
      32000 H 0473: Σύσταση 2000/473/Ευρατόμ της Επιτροπής, της 8ης Ιουνίου 2000, περί εφαρμογής του άρθρου 36 της συνθήκης Ευρατόμ σχετικά με την παρακολούθηση των επιπέδων ραδιενέργειας στο περιβάλλον με στόχο την αξιολόγηση της έκθεσης του γενικού πληθυσμού (ΕΕ L 191 της 27.7.2000, σ. 37), όπως τροποποιήθηκε με:

                  —

                  12003 T: Πράξη περί των όρων προσχώρησης και των προσαρμογών στις συνθήκες – Προσχώρηση στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας (ΕΕ L 236 της 23.9.2003, σ. 33).

            Στο Παράρτημα II, στον πίνακα, προστίθενται τα ακόλουθα:

                     «BG

                     Βουλγαρία

                     RO

                     Ρουμανία»

      και ο χάρτης αντικαθίσταται από τον ακόλουθο χάρτη:

         «Οριοθέτηση γεωγραφικών περιοχών

            ».


title: Σύσταση της Ευρωπαϊκής Κεντρικής Τράπεζας, της 20ής Μαΐου 2005, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της De Nederlandsche Bank (EKT/2005/9)

text:
               22.6.2005

               EL

               Επίσημη Εφημερίδα της Ευρωπαϊκής Ένωσης

               C 151/29

      ΣΫΣΤΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ

   της 20ής Μαΐου 2005
   προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της De Nederlandsche Bank
   (EKT/2005/9)
   (2005/C 151/08)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27.1,
   Εκτιμώντας τα ακόλουθα:

               (1)

               Oι λογαριασμοί της Ευρωπαϊκής Κεντρικής Τράπεζας (EKT) και των εθνικών κεντρικών τραπεζών του Ευρωσυστήματος ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

               (2)

               H θητεία του σημερινού εξωτερικού ελεγκτή της De Nederlandsche Bank (εφεξής «DNB») έχει λήξει και δεν θα ανανεωθεί. Είναι επομένως αναγκαίος ο διορισμός εξωτερικού ελεγκτή από τo οικονομικό έτος 2005.

               (3)

               Η DNB επέλεξε ως νέο εξωτερικό της ελεγκτή από το οικονομικό έτος 2005 τον κ. Josephus Andreas Nijhuis, εγκεκριμένο λογιστή και πρόεδρο του διοικητικού συμβουλίου της PricewaterhouseCoopers BV, ο οποίος ενεργεί σε προσωπική βάση, η δε ΕΚΤ θεωρεί ότι ο επιλεγείς ελεγκτής πληροί τους απαραίτητους όρους διορισμού.

               (4)

               Η θητεία του εξωτερικού ελεγκτή θα είναι αόριστης διάρκειας, θα πρέπει όμως να επιβεβαιώνεται κάθε χρόνο,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Συνιστάται ο διορισμός του κ. Josephus Andreas Nijhuis, εγκεκριμένου λογιστή και προέδρου του διοικητικού συμβουλίου της PricewaterhouseCoopers BV, ο οποίος ενεργεί σε προσωπική βάση, ως του εξωτερικού ελεγκτή της DNB από το οικονομικό έτος 2005 επ' αορίστω, με την προϋπόθεση της ανά έτος επανεπιβεβαίωσης του διορισμού.

      Φρανκφούρτη, 20 Μαΐου 2005.

            Ο Πρόεδρος της ΕΚΤ

         Jean-Claude TRICHET


title: Σύσταση της Επιτροπής, της 4ης Δεκεμβρίου 2008 , σχετικά με τα κριτήρια εξαγωγής ραδιενεργών αποβλήτων και αναλωμένου καυσίμου σε τρίτες χώρες [κοινοποιηθείσα υπό τον αριθμό Ε(2008) 7570]

text:
               17.12.2008

               EL

               Επίσημη Εφημερίδα της Ευρωπαϊκής Ένωσης

               L 338/69

      ΣΫΣΤΑΣΗ ΤΗΣ ΕΠΙΤΡΟΠΉΣ

   της 4ης Δεκεμβρίου 2008
   σχετικά με τα κριτήρια εξαγωγής ραδιενεργών αποβλήτων και αναλωμένου καυσίμου σε τρίτες χώρες
   [κοινοποιηθείσα υπό τον αριθμό Ε(2008) 7570]
   (2008/956/Ευρατόμ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρα 33 δεύτερη παράγραφος και 124 δεύτερη περίπτωση,
   την οδηγία 2006/117/Ευρατόμ του Συμβουλίου, της 20ής Νοεμβρίου 2006, σχετικά με την επιτήρηση και τον έλεγχο των αποστολών ραδιενεργών αποβλήτων και αναλωμένου πυρηνικού καυσίμου (1), και ιδίως το άρθρο 16 παράγραφος 2,
   Εκτιμώντας τα ακόλουθα:

               (1)

               Τη βάση των μέτρων προστασίας κατά του κινδύνου λόγω ιονίζουσας ακτινοβολίας εκπεμπόμενης από ραδιενεργά απόβλητα ή αναλωμένο καύσιμο διαμορφώνουν οι αρχές ακτινοπροστασίας που έχουν συμφωνηθεί διεθνώς.

               (2)

               Για να είναι αποτελεσματικές, οι αρχές αυτές πρέπει να είναι ενταγμένες σε εθνικά κανονιστικά συστήματα.

               (3)

               Σύμφωνα με τις επικρατούσες απόψεις περί ασφάλειας στην Κοινότητα όσον αφορά δραστηριότητες στις οποίες εμπλέκονται ραδιενεργές ουσίες, απαιτείται πραγματική ανεξαρτησία ρόλων μεταξύ κανονιστικών αρχών και επιχειρήσεων, ώστε να διασφαλίζεται η ενδεδειγμένη διαχείριση ραδιενεργών αποβλήτων ή αναλωμένου καυσίμου.

               (4)

               Για την απόφαση αδειοδότησης αποστολών ραδιενεργών αποβλήτων ή αναλωμένου καυσίμου σε τρίτες χώρες την ευθύνη φέρουν οι αρμόδιες αρχές του κράτους μέλους εξαγωγής.

               (5)

               Οι αρμόδιες αρχές του κράτους μέλους εξαγωγής θα πρέπει να διαμορφώνουν γνώμη, σύμφωνα με τα κριτήρια του άρθρου 16 παράγραφος 1 στοιχείο γ) της οδηγίας 2006/117/Ευρατόμ, σχετικά τη διοικητική και τεχνική ικανότητα της τρίτης χώρας όσον αφορά την ασφαλή διαχείριση ραδιενεργών αποβλήτων και αναλωμένου καυσίμου καθώς και την καταλληλότητα των σχετικών ρυθμιστικών μηχανισμών.

               (6)

               Κατά την εφαρμογή των κριτηρίων αυτών, τα κράτη μέλη θα πρέπει να τηρούν κάποια ιεράρχηση μεταξύ τους.

               (7)

               Για την ασφάλεια διαχείρισης αναλωμένου καυσίμου και ραδιενεργών αποβλήτων, η βασική σχετική διεθνής νομική πράξη είναι η κοινή σύμβαση για την ασφάλεια διαχείρισης αναλωμένου καυσίμου και για την ασφάλεια διαχείρισης ραδιενεργών αποβλήτων.

               (8)

               Επιπλέον προς τη συμμόρφωση προς τη δέσμη κριτηρίων, για την αδειοδότηση αποστολών ραδιενεργών αποβλήτων ή αναλωμένου καυσίμου προς τρίτη χώρα είναι δυνατό να λαμβάνονται υπόψη και άλλοι παράγοντες όπως θέματα πολιτικά, οικονομικά, κοινωνικά, ηθικά, επιστημονικά και δημόσιας ασφάλειας.

               (9)

               Στο άρθρο 2 της οδηγίας 2006/117/Ευρατόμ ρυθμίζεται το δικαίωμα κράτους μέλους ή επιχείρησης του κράτους μέλους στο οποίο πρόκειται να αποσταλούν ραδιενεργά απόβλητα προς επεξεργασία ή πρόκειται να αποσταλεί άλλο υλικό για την ανάκτηση των ραδιενεργών αποβλήτων, να επιστρέφει τα ραδιενεργά απόβλητα στη χώρα καταγωγής τους μετά την επεξεργασία. Επίσης προβλέπει ότι η οδηγία 2006/117/Ευρατόμ δεν θίγει το δικαίωμα κράτους μέλους ή επιχείρησης του κράτους μέλους στο οποίο πρόκειται να αποσταλεί αναλωμένο καύσιμο προς επανεπεξεργασία να επιστρέφει στη χώρα καταγωγής τους τα ραδιενεργά απόβλητα που ανακτώνται από τις εργασίες επανεπεξεργασίας.

               (10)

               Τα κριτήρια που ορίζονται στην παρούσα σύσταση είναι σύμφωνα με τη γνώμη της συμβουλευτικής επιτροπής που συγκροτείται κατά τις διατάξεις του άρθρου 21 της οδηγίας 2006/117/Ευρατόμ,

         ΔΙΑΤΥΠΩΝΕΙ ΤΗΝ ΠΑΡΟΥΣΑ ΣΥΣΤΑΣΗ:

               1.

               Οι βασικές απαιτήσεις σχετικά με την εξαγωγή ραδιενεργών αποβλήτων ή αναλωμένου καυσίμου προς τρίτες χώρες αναφερόμενες στο άρθρο 16 παράγραφος 1 στοιχείο γ) της οδηγίας 2006/117/Ευρατόμ έχουν ως εξής:

                           α)

                           θα πρέπει να θεσπίζονται και να επιβάλλονται κατάλληλες εθνικές διατάξεις ακτινοπροστασίας για την ακτινοπροστασία των εργαζομένων και του ευρέως κοινού. Οι διατάξεις αυτές θα πρέπει να είναι συνεπείς προς τα αντίστοιχα διεθνώς αποδεκτά πρότυπα ακτινοπροστασίας·

                           β)

                           θα πρέπει να υφίσταται συνεκτικό νομοθετικό πλαίσιο για τη ρύθμιση δραστηριοτήτων που συνεπάγονται κίνδυνο από ραδιενεργές ουσίες, περιλαμβανομένων των ραδιενεργών αποβλήτων και του αναλωμένου καυσίμου·

                           γ)

                           θα πρέπει να έχουν συγκροτηθεί αποτελεσματικές, ανεξάρτητες ρυθμιστικές αρχές, αρμόδιες για την έκδοση αδειών, την αναθεώρησή τους, την εκτίμηση των αιτήσεων, επιφορτισμένες με καθήκοντα επιθεώρησης και επιβολής, οι οποίες θα διαθέτουν επαρκείς πόρους·

                           δ)

                           θα πρέπει να προβλέπεται σαφής κατανομή αρμοδιοτήτων μεταξύ των οργάνων που εμπλέκονται στις διάφορες φάσεις της διαχείρισης αναλωμένου καυσίμου και ραδιενεργών αποβλήτων, ιδίως μεταξύ επιχειρήσεων και ρυθμιστικών αρχών·

                           ε)

                           πρέπει να υπάρχει σύστημα υποβολής αναφορών προς τις προαναφερόμενες αρχές ή εξουσιοδότησης από αυτές, για οργανισμούς που διαχειρίζονται ραδιενεργά απόβλητα ή αναλωμένο καύσιμο·

                           στ)

                           πρέπει να διασφαλίζεται ότι την πρωταρχική ευθύνη για την ασφάλεια διαχείρισης αναλωμένου καυσίμου ή ραδιενεργών αποβλήτων φέρει ο κάτοχος της αντίστοιχης άδειας και ότι κάθε κάτοχος της σχετικής άδειας ανταποκρίνεται στις ευθύνες του·

                           ζ)

                           πρέπει να προβλέπεται η διαθεσιμότητα του κατάλληλου προσωπικού που απαιτείται για εργασίες σχετικές με την ασφάλεια κατά την επιχειρησιακή διάρκεια ζωής εγκατάστασης διαχείρισης αναλωμένου καυσίμου και ραδιενεργών αποβλήτων καθώς και η διαθεσιμότητα επαρκών οικονομικών πόρων για την υποστήριξη της ασφάλειας εγκαταστάσεων διαχείρισης αναλωμένου καυσίμου και ραδιενεργών αποβλήτων κατά τον επιχειρησιακό χρόνο ζωής τους και για τον παροπλισμό τους·

                           η)

                           πρέπει να υφίσταται και να επιβάλλεται κατάλληλο εθνικό καθεστώς ευθύνης έναντι τρίτων·

                           θ)

                           καθιέρωση και εφαρμογή κατάλληλων προγραμμάτων διασφάλισης ποιότητας για την ασφάλεια διαχείρισης αναλωμένου καυσίμου και ραδιενεργών αποβλήτων·

                           ι)

                           επαρκή προστατευτικά και διορθωτικά μέτρα, περιλαμβανόμενων της παροχής πληροφοριών στις οικείες ομάδες πληθυσμού και της προετοιμασίας και δοκιμής σχεδίων έκτακτης ανάγκης, που θα εφαρμόζονται σε περίπτωση έκτακτης ανάγκης ακτινοπροστασίας, ώστε να ελέγχεται η έκλυση και να αμβλύνονται οι επιπτώσεις.

               2.

               Για την αποτίμηση της τήρησης των ανωτέρω απαιτήσεων όσον αφορά τις εξαγωγές ραδιενεργών αποβλήτων και αναλωμένου καυσίμου προς τρίτες χώρες, τα κράτη μέλη θα πρέπει να λαμβάνουν υπόψη τη συμμόρφωση της τρίτης χώρας προς τα ακόλουθα κριτήρια:

                           α)

                           Θεμελιώδη κριτήρια:

                                       —

                                       μέλος του ΔΟΑΕ και συνεπακόλουθη τήρηση των συναφών προτύπων ασφαλείας του Διεθνούς Οργανισμού Ατομικής Ενέργειας,

                                       —

                                       υπογραφή, κύρωση και τήρηση της κοινής σύμβασης για την ασφάλεια διαχείρισης ραδιενεργών αποβλήτων και την ασφάλεια διαχείρισης αναλωμένου καυσίμου, ως ένδειξη της προθυμίας εκπλήρωσης των υποχρεώσεων που απορρέουν από την κοινή σύμβαση και ως απόδειξη της συμμόρφωσης προς τις σχετικές διατάξεις που αφορούν την ασφάλεια διαχείρισης αναλωμένου καυσίμου και ραδιενεργών αποβλήτων,

                                       —

                                       υπογραφή και κύρωση της σύμβασης για τη φυσική προστασία πυρηνικών υλικών και της τροποποίησής της, ως αναγνώριση της υποχρέωσης πρόληψης, εντοπισμού και επιβολής κυρώσεων για παράνομες ενέργειες που αφορούν το πυρηνικό υλικό,

                                       —

                                       υπογραφή, κύρωση και τήρηση της σύμβασης για την πυρηνική ασφάλεια (CNS-ΣΠΑ), που αποτελεί τη σημαντικότερη νομική πράξη στον τομέα της πυρηνικής ασφάλειας και περιέχει σημαντικές διατάξεις σχετικά με την ετοιμότητα σε περίπτωση έκτακτης ανάγκης και την ακτινοπροστασία,

                                       —

                                       υπαγωγή των εγκαταστάσεων αναλωμένου καυσίμου στους όρους της συμφωνίας διασφαλίσεων του ΔΟΑΕ σε συνάρτηση με την υπογραφή και την κύρωση της συνθήκης για τη μη διάδοση (NPT-ΣΜΔ) και των σχετικών συμπληρωματικών πρωτοκόλλων, ώστε να στοιχειοθετείται ότι το αναλωμένο πυρηνικό καύσιμο δεν διοχετεύεται σε χρήσεις άλλες από τις σκοπούμενες ειρηνικές χρήσεις του,

                                       —

                                       υπογραφή, κύρωση και τήρηση της σύμβασης της Βιέννης για την αστική ευθύνη λόγω πυρηνικών ζημιών ή του πρωτοκόλλου για την τροποποίηση της σύμβασης της Βιέννης για την αστική ευθύνη λόγω πυρηνικών ζημιών, ή της σύμβασης για συμπληρωματική αποζημίωση πυρηνικών ζημιών ή της σύμβασης για την ευθύνη τρίτων στον τομέα της πυρηνικής ενέργειας, της 29ης Ιουλίου 1960, όπως έχει τροποποιηθεί με το συμπληρωματικό πρωτόκολλο της 28ης Ιανουαρίου 1964 και με το πρωτόκολλο της 16ης Νοεμβρίου 1982 (σύμβαση Παρισιού), ώστε να στοιχειοθετείται ότι, σε περίπτωση πυρηνικής ζημίας, τη βασική ευθύνη φέρει ο κάτοχος της άδειας.

                           β)

                           Συμπληρωματικά κριτήρια:

                                       —

                                       υπογραφή, κύρωση και τήρηση της σύμβασης για την αρωγή σε περίπτωση πυρηνικού ατυχήματος και έκτακτης ανάγκης ακτινοπροστασίας (AC) και της σύμβασης για την έγκαιρη προειδοποίηση για πυρηνικό ατύχημα (ENC), ώστε να στοιχειοθετείται ότι, σε περίπτωση έκτακτης ανάγκης ακτινοπροστασίας, θα δοθούν προς τον πληθυσμό που επλήγη οι κατάλληλες πληροφορίες και ότι τότε θα εφαρμοστούν επαρκή προστατευτικά και διορθωτικά μέτρα, περιλαμβανόμενης της προετοιμασίας και δοκιμής σχεδίων έκτακτης ανάγκης, ώστε να αντιμετωπιστεί η έκλυση και να αμβλυνθούν οι επιπτώσεις της,

                                       —

                                       συμμόρφωση προς διεθνείς πράξεις που αφορούν την ασφαλή μεταφορά επικίνδυνων εμπορευμάτων, ειδικότερα τις συμβάσεις SOLAS και Σικάγου, ώστε να στοιχειοθετείται ότι όντως εκτελούνται αποτελεσματικοί έλεγχοι στις θαλάσσιες και αεροπορικές μεταφορές επικίνδυνων εμπορευμάτων.

               3.

               Με την επιφύλαξη των διατάξεων της παραγράφου 1, κατά την εξέταση του θέματος αδειοδότησης αποστολών ραδιενεργών αποβλήτων ή αναλωμένου καυσίμου προς τρίτες χώρες είναι δυνατό να λαμβάνονται υπόψη από τις αρμόδιες αρχές των κρατών μελών και άλλες παράμετροι που αφορούν, παραδείγματος χάρη, θέματα πολιτικά, οικονομικά, κοινωνικά, ηθικά, επιστημονικά και δημόσιας ασφάλειας.

               4.

               Οι αρμόδιες αρχές των κρατών μελών συνεργάζονται με σκοπό την ανταλλαγή πληροφοριών που αφορούν την εφαρμογή της παρούσας σύστασης.

      Η παρούσα σύσταση απευθύνεται στα κράτη μέλη.
      Βρυξέλλες, 4 Δεκεμβρίου 2008.

            Για την Επιτροπή

         Andris PIEBALGS

            Μέλος της Επιτροπής

      (1)  ΕΕ L 337 της 5.12.2006, σ. 21.